title: Andrei Tupolev

text: Tupolev pidätettiin vuonna 1937 yhdessä Vladimir Petljakovin kanssa. Syyte oli ajan tyyliin mielikuvituksellinen: yritys perustaa venäläinen fasistinen puolue. Vuonna 1939 hänet siirrettiin Bolševon vankilaan Moskovan lähelle. Se oli NKVD:in šaraška-tyyppinen vankileiri, joka oli erityisesti tarkoitettu lentokoneinsinööreille. Useat Tupolevin kollegat olivat tällöin jo töissä kyseisellä leirillä. Leiri siirrettiin Moskovaan ja sai kutsumanimen ”Tupolevka”. Muodollisesti Tupolev tuomittiin vuonna 1940 kymmenen vuoden vankeuteen, mutta hänet vapautettiin vuonna 1944 sotateollisen ponnistuksensa ansiosta. Hänen maineensa palautettiin vasta vuonna 1955.


title: Andrei Tupolev

text: Tupolev toimi professorina Moskovan ilmailuinstituutissa. Hänet haudattiin Novodevitšin hautausmaalle Moskovaan. Hänen poikansa Aleksei Tupolev (1925–2001) oli myös menestyksekäs lentokoneinsinööri. Hänen kuuluisin koneensa oli Tupolev Tu-144.


title: Wexfordin kreivikunta

text: Wexfordin kreivikunta () on Irlannin tasavallan kreivikunta Leinsterin historiallisessa provinssissa maan kaakkoisosassa. Kreivikunnassa on 149 605 asukasta (vuonna 2016) ja sen pinta-ala on 2 353,2 neliökilometriä.


title: Wexfordin kreivikunta

text: Wexfordin kreivikunnan pääkaupunki ja suurin kaupunki on Wexford, jolta se on saanut nimensä. Eoin Colfer on syntynyt Wexfordissa.


title: Kilkennyn kreivikunta

text: Kilkennyn kreivikunta () on Irlannin tasavallan kreivikunta Leinsterin historiallisessa provinssissa maan eteläosassa. Kreivikunnassa on 99 118 asukasta (vuonna 2016) ja sen pinta-ala on 2 061,02 neliökilometriä.


title: Kilkennyn kreivikunta

text: Kreivikunnan pääkaupunki ja suurin kaupunki on Kilkenny, jossa sijaitsee mm. Kilkennyn olutpanimo.


title: Etelä-Savon vaalipiiri

text: Etelä-Savon vaalipiiri oli Suomen eduskuntavaalien vaalipiiri vuosina 1907–2013. Vaalipiiri käsitti Etelä-Savon maakunnan alueen. Vuoden 2011 vaaleissa Etelä-Savosta valittiin kuusi kansanedustajaa. Vuonna 2013 vaalipiiri yhdistettiin Kymen vaalipiirin kanssa, ja niistä muodostettiin Kaakkois-Suomen vaalipiiri. Vuosina 1925–1988 vaalipiiriä käytettiin myös presidentin valitsijamiesvaaleissa.


title: Etelä-Savon vaalipiiri

text: Vuoteen 1997 nykyisen Etelä-Savon vaalipiirin alue oli Mikkelin läänin vaalipiirin pääosa. Vuoden 2003 vaaleista lähtien vaalipiirit ovat perustuneet maakuntajakoon ja siten Hartola, Heinola ja Sysmä siirrettiin kuuluvaksi Hämeen vaalipiiriin, lisäksi Kangaslampi siirrettiin Pohjois-Savon vaalipiiriin. Vuoteen 1960 asti Mikkelin läänin vaalipiiriin kuuluivat myös Joutsa, Luhanka ja Leivonmäki, jotka ovat nykyisin Keski-Suomen vaalipiirissä.


title: Etelä-Savon vaalipiiri

text: Vaalipiiriin kuuluneet kunnat lakkautushetkellä eli vuonna 2013 olivat Enonkoski, Heinävesi, Hirvensalmi, Joroinen, Juva, Kangasniemi, Mikkeli, Mäntyharju, Pertunmaa, Pieksämäki, Puumala, Rantasalmi, Savonlinna ja Sulkava.


title: Etelä-Savon vaalipiiri

text: Vaalipiirin entisiä kuntia olivat Anttola, Haukivuori, Heinolan maalaiskunta, Jäppilä, Kerimäki, Mikkelin maalaiskunta, Pieksämäen maalaiskunta, Pieksänmaa, Punkaharju, Ristiina, Savonranta, Sääminki ja Virtasalmi. Lyhytikäisellä Pieksänmaalla ei tosin koskaan ehditty toimittaa eduskuntavaaleja, sillä vuoden 2003 vaalien aikaan oli vielä erilliset Jäppilä, Pieksämäen maalaiskunta ja Virtasalmi, ja vuoden 2007 vaalien aikaan Pieksänmaa oli jo osa Pieksämäkeä.


title: Longfordin kreivikunta

text: Longfordin kreivikunta () on Irlannin tasavallan kreivikunta Leinsterin historiallisessa provinssissa Irlannin saaren keskiosassa. Kreivikunnassa on 40 810 asukasta (vuonna 2016) ja sen pinta-ala on 1 039,55 neliökilometriä. Sen pääkaupunki on Longford, jolta se on saanut nimensä.


title: Albert Barillé

text: Albert Barillé (14. helmikuuta 1920 Pariisi – 5. helmikuuta 2009 Neuilly-sur-Seine) oli ranskalainen piirrossarjojen tekijä. Hän oli intohimoinen opettaja ja tuli tunnetuksi opettavaisista "Olipa kerran" -sarjoistaan. Barillé kuoli 88-vuotiaana Neuilly-sur-Seinessa.


title: Albert Barillé

text: Barillén ensimmäinen ohjaustyö oli nukkeanimaatio "Colargoli" vuonna 1974. Tätä seurasi animaatiostudio "Procidiksen" perustaminen. Studio keskittyi tuottamaan opettavia ja viihdyttäviä piirrosanimaatioita lapsille. Kaikkiaan hän loi seitsemän "Olipa kerran" -sarjaa:Sarjoja on käännetty yli 30 kielelle, ja ne ovat saaneet maailmanlaajuista tunnustusta.


title: Offalyn kreivikunta

text: Offalyn kreivikunta (, ) on Irlannin tasavallan kreivikunta Leinsterin historiallisessa provinssissa Irlannin saaren keskiosassa. Kreivikunnassa on 78 003 asukasta (vuonna 2016) ja sen pinta-ala on 1 995 neliökilometriä. Sen pääkaupunki on Tullamore. Kreivikunta on saanut nimensä muinaiselta Uí Failghen kuningaskunnalta; aiemmin se tunnettiin englanninkielisellä nimellä "King’s County".


title: Abigor

text: Abigor on itävaltalainen black metal -yhtye, jonka P.K. ja T.T. perustivat vuonna 1993. Vuonna 2000 T.T. erotettiin yhtyeestä hänen huumeongelmiensa vuoksi. Abigor hajosi vuonna 2003, mutta yhtye palasi yhteen taas vuonna 2006. Suurin osa yhtyeen levytyksistä julkaistiin levy-yhtiö Napalm Recordsin kautta.


title: Pohjois-Savon vaalipiiri

text: Pohjois-Savon vaalipiiri oli Suomen eduskuntavaalien vaalipiiri vuosina 1907–2013. Vaalipiiri käsitti Pohjois-Savon maakunnan alueen. Pohjois-Savosta valittiin yhdeksän kansanedustajaa vuoden 2011 vaaleissa. Vuonna 2013 vaalipiiri yhdistettiin Pohjois-Karjalan vaalipiirin kanssa, ja niistä muodostettiin Savo-Karjalan vaalipiiri. Vuosina 1925–1988 vaalipiiriä käytettiin myös presidentin valitsijamiesvaaleissa.


title: Pohjois-Savon vaalipiiri

text: Vaalipiirin nimi oli vuoteen 1960 asti Kuopion läänin läntinen vaalipiiri. Vaalipiiriin kuuluivat myös Hankasalmi ja Konnevesi, jotka tuolloin liitettiin Keski-Suomen vaalipiiriin. Kuopion läänin vaalipiiri sai puolestaan aikaisemmin Kuopion läänin itäiseen vaalipiiriin kuuluneet Kaavin, Rautavaaran ja Säyneisen. Vaaleissa 1999 alueesta käytettiin nimeä Kuopion vaalipiiri. Vuoden 2003 vaaleissa Kangaslampi siirrettiin Etelä-Savon vaalipiiristä Pohjois-Savon vaalipiiriin, sillä kunta oli vaihtanut maakuntaa vuoden 2002 alussa.


title: Pohjois-Savon vaalipiiri

text: Vaalipiiriin kuuluneet kunnat olivat lakkautushetkellä vuonna 2013 Iisalmi, Juankoski, Kaavi, Keitele, Kiuruvesi, Kuopio, Lapinlahti, Leppävirta, Maaninka, Pielavesi, Rautalampi, Rautavaara, Siilinjärvi, Sonkajärvi, Suonenjoki, Tervo, Tuusniemi, Varkaus, Vesanto ja Vieremä.


title: Pohjois-Savon vaalipiiri

text: Vaalipiirin entisiä kuntia olivat Iisalmen maalaiskunta, Kangaslampi, Karttula, Kuopion maalaiskunta, Muuruvesi, Nilsiä, Riistavesi, Säyneinen, Varpaisjärvi ja Vehmersalmi.


title: Luuytimensiirto

text: Luuydinsiirto on lääketieteellinen toimenpide, jossa vaihdetaan ihmisen luuydin, joka tuottaa uusia verisoluja. Siirto tehdään radikaalina hoitotoimenpiteenä ihmiselle, jolla on vakava veri- tai luuydinsairaus tai hematologinen syöpä.


title: Luuytimensiirto

text: Useimmat luuydinsiirrot tehdään leukemiapotilaille. Potilaan oma luuydin tuottaa silloin syöpäsoluja. Se tuhotaan voimakkaalla sytostaatti- tai sädehoitoannoksella, ja tilalle annetaan luovuttajan luuydintä. Luovuttaja voi olla lähiomainen tai vapaaehtoinen, jonka kudostyyppi sopii potilaalle. Luovuttajalta luuydintä kerätään yleensä lantioluusta, ja terveen luovuttajan luuydin kasvaa pian ennalleen.


title: Luuytimensiirto

text: Suomen Punaisen Ristin Veripalvelu ylläpitää Suomessa luuytimen luovuttajista kantasolurekisteriä, joka toimii yhteistyössä maailman 43 muun rekisterin kanssa ja palvelee kaikkia suomalaisia ja ulkomaisia sairaaloita.


title: Kuumaa hiekkaa (televisiosarja)

text: Kuumaa hiekkaa ("L’Île") on seitsenosainen ranskalainen vuonna 1987 valmistunut Robert Merlen romaaniin pohjautuva ja François Leterrierin ohjaama minisarja, jonka tapahtumat perustuvat löyhästi vuonna 1789 tapahtuneeseen "HMS Bountyn" kapinaan. Robert Merle myös kirjoitti dialogin minisarjaan. Sarjan musiikin sävelsi Jean-Claude Petit. Suomessa sarjan esitti MTV vuonna 1989.


title: B-solu

text: B-solut kuuluvat immuunijärjestelmän soluihin eli lymfosyytteihin. Ne huolehtivat osaltaan elimistön spesifisen puolustusjärjestelmän humoraalisesta eli vasta-ainevälitteisestä immuniteetista. B-soluista käytetään myös nimityksiä B-imusolu ja B-lymfosyytti, ja niiden osuus on noin 20 % veren kaikista imusoluista.


title: B-solu

text: B-imusolut muodostuvat luuytimessä olevista kantasoluista ja jäävät myös kypsymään luuytimeen toisin kuin T-imusolut. Kypsymisen jälkeen B-solut kulkevat veren mukana sekundaarisiin imukudoselimiin, joihin ne pysähtyvät ja alkavat jakautua. Muodostuminen ja kypsyminen jatkuvat koko elämän ajan.


title: B-solu

text: Kun B-imusolut aktivoituvat, suurin osa niistä erilaistuu vasta-aineita tuottaviksi plasmasoluiksi ja osasta kehittyy B-muistisoluja.


title: B-solu

text: Jokaisen B-imusolun solukalvossa on tuhansia samanlaisia antigeenireseptorimolekyylejä, jotka sitoutuvat kukin omaan antigeenityyppiinsä. Sitoutumisen jälkeen B-solu erilaistuu plasmasoluksi, joka alkaa tuottaa solun pinnan antigeenireseptorien kaltaisia vasta-aineita. Vasta-aineet kiertävät imunesteen ja veren mukana ja sitovat kohtaamiaan antigeenejä aiheuttaen niiden tuhoutumisen.


title: Satakunnan vaalipiiri

text: Satakunnan vaalipiiri on yksi eduskuntavaalien 13 vaalipiiristä. Alueelta valitaan kahdeksan kansanedustajaa (4 % 200:sta). Nimestään huolimatta vaalipiiri ei kata koko Satakunnan historiallisen maakunnan aluetta, vaan länsiosassa sijaitsevan Satakunnan nykymaakunnan alueen.


title: Satakunnan vaalipiiri

text: Vaalipiiriin kuuluvat Eura, Eurajoki, Harjavalta, Honkajoki, Huittinen, Jämijärvi, Kankaanpää, Karvia, Kokemäki, Merikarvia, Nakkila, Pomarkku, Pori, Rauma, Siikainen, Säkylä ja Ulvila.


title: Satakunnan vaalipiiri

text: Vaalipiirin entisiä kuntia ovat Ahlainen, Hinnerjoki, Honkilahti, Ikaalisten maalaiskunta, Karkku, Kauvatsa, Keikyä, Kiikka, Kiikoinen, Kiukainen, Kodisjoki, Kullaa, Köyliö, Lappi, Lavia, Luvia, Noormarkku, Porin maalaiskunta, Rauman maalaiskunta, Suoniemi, Tyrvää ja Vampula.


title: Satakunnan vaalipiiri

text:
Aiemmin vaalipiiriin kuului myös osa nykyisestä Pirkanmaan maakunnasta. Vuosina 1993–2005 kaikkiaan kymmenen kuntaa siirrettiin Satakunnan vaalipiiristä Pirkanmaan vaalipiiriin:
Vuonna 2003 Kodisjoki siirrettiin Satakunnan vaalipiiriin Varsinais-Suomen vaalipiiristä.Ministerit, jotka virassa ollessaan ovat edustaneet Turun pohjoista tai Satakunnan vaalipiiriä.


title: Armagh’n kreivikunta

text: Armagh’n kreivikunta (, ) on yksi Yhdistyneelle kuningaskunnalle kuuluvan Pohjois-Irlannin kuudesta ja Irlannin saaren 32:sta historiallisesta kreivikunnasta. Se sijaitsee Lough Neagh -järven eteläpuolella historiallisessa Ulsterin provinssissa. Kreivikunta on saanut nimensä Armagh’n kaupungilta.


title: Armagh’n kreivikunta

text: Pohjois-Irlannin kreivikunnilla ei ole ollut hallinnollista merkitystä vuoden 1972 jälkeen. Lakkautusta edeltäneessä vuoden 1971 väestönlaskennassa kreivikunnassa oli 133 969 asukasta ja sen pinta-ala oli 1 265,56 neliökilometriä. Nykyään Armagh’n kreivikunnan alue kuuluu useaan piirikuntaan: Armagh, Banbridge and Craigavon, Newry, Mourne and Down ja Mid-Ulster.


title: Vladimir Petljakov

text: Vladimir Mihailovitš Petljakov (; 1891–1942) oli neuvostoliittolainen lentokonesuunnittelija.


title: Vladimir Petljakov

text: Petljakov syntyi Sambelkin kylässä Donin kasakoiden alueella Venäjällä vuonna 1891. Hän opiskeli teknikoksi Taganrogin opistossa. Vuosina 1917–1918 hän toimi teknikkona Moskovan yliopiston aerodynamiikan laboratoriossa, jota johti Nikolai Žukovski, ja samalla opiskeli siellä valmistuen vuonna 1922. 1921–1936 Petljakov työskenteli TsAGI-instituutissa, jota johti Andrei Tupolev.


title: Vladimir Petljakov

text: Vuonna 1936 Petljakovista tuli oman suunnittelutoimistonsa johtaja. Tähän aikaan oli uusille johtajille kysyntää, koska vanhemmat lentokoneinsinöörit oli vangittu 1930-luvun puhdistuksissa. Hän alkoi suunnitella kokometallisia lentokoneita ja kehitti monia alan tekniikoita. Petljakov johti ensimmäisten raskaiden pommikoneiden, kuten TB-1:n ja TB-3:n suunnittelua vuosina 1930–1935 ja nelimoottorisen Petljakov Pe-8 -pommikoneen ja Petljakov Pe-2 -syöksypommikoneen suunnittelua 1939–1940.


title: Vladimir Petljakov

text: Hän kuoli lento-onnettomuudessa Arzamasissa tammikuussa 1942.


title: Vladimir Petljakov

text: Vladimir Petljakov sai Stalin-palkinnon vuonna 1941 ja Leninin kunniamerkin.


title: Downin kreivikunta

text: Downin kreivikunta (, ) on yksi Yhdistyneelle kuningaskunnalle kuuluvan Pohjois-Irlannin kuudesta ja Irlannin saaren 32:sta historiallisesta kreivikunnasta. Se sijaitsee saaren koillisosassa Irlanninmeren rannikolla historiallisessa Ulsterin provinssissa. Kreivikunta on saanut nimensä Downpatrickin kaupungilta.


title: Downin kreivikunta

text: Pohjois-Irlannin kreivikunnilla ei ole ollut hallinnollista merkitystä vuoden 1972 jälkeen. Lakkautusta edeltäneessä vuoden 1971 väestönlaskennassa kreivikunnassa oli 311 876 asukasta ja sen pinta-ala oli 2 464,67 neliökilometriä. Nykyään Downin kreivikunnan alue kuuluu useaan piirikuntaan: Ards and North Down, Lisburn and Castlereagh, Newry, Mourne and Down ja Armagh, Banbridge and Craigavon.


title: Fermanagh’n kreivikunta

text: Fermanagh’n kreivikunta (, ) on yksi Yhdistyneelle kuningaskunnalle kuuluvan Pohjois-Irlannin kuudesta ja Irlannin saaren 32:sta historiallisesta kreivikunnasta. Se sijaitsee Pohjois-Irlannin lounaisosassa historiallisessa Ulsterin provinssissa. Kreivikunnan pääkaupunkina toimi Enniskillen.


title: Fermanagh’n kreivikunta

text: Pohjois-Irlannin kreivikunnilla ei ole ollut hallinnollista merkitystä vuoden 1972 jälkeen. Lakkautusta edeltäneessä vuoden 1971 väestönlaskennassa kreivikunnassa oli 50 255 asukasta ja sen pinta-ala oli 1 702,09 neliökilometriä. Nykyään Fermanagh’n kreivikunnan alue kuuluu Fermanagh and Omagh’n piirikuntaan.


title: Robot Battle

text: Robot Battle on Brad Schickin kehittämä ja GarageGamesin julkaisema ohjelmointipeli, jossa käyttäjä suunnittelee ja ohjelmoi taistelurobotteja. Menestykseen Robot Battlessa ei vaadita refleksejä, vaan strategian hallintaa sekä tarkkuutta ja ajoitusta. Robotin toiminnan määrää kunkin pelaajan tekemä ohjelma. Alkuperäinen peli-idea on samantapaisesta RobotWar-pelistä.


title: Robot Battle

text: Robot Battle -pelin loi Brad Schick 1994 ja hän tarjosi sen vapaaseen levitykseen samana vuonna alkaen versiosta 1.2. Schick julkaisi pelistä monia versioita versioon 1.3 vuonna 1995. Seuraava suurempi muutos oli David Finch:in tekemä versio 1.33 vuonna 1997. Robot Battle -yhteisö piti yhteyttä Robot Battle -sähköpostilistan (RBML) avulla helmikuulle 2004 asti ja siirtyi sitten Robot Battle Registry -foorumille. Sähköpostilistan ja nyttemmin keskustelupalstan kautta on järjestetään turnauksia sekä neuvotaan uusia ja vanhoja pelaajia vaativissakin ohjelmointiongelmissa.


title: Robot Battle

text: Vuoden 2001 alussa Schick alkoi työstää Robot Battlen versiota 1.4, joka lupaili laajoja parannuksia. RBML-postituslistalla satoi ideoita ja parannusehdotuksia ja avuntarjouksia. Lopputuloksena oli Robot Battle nykymuodossaan:Vuoden 2001 puolivälissä GarageGames kiinnostui Robot Battle -pelistä ja Schick ryhtyi myymään sitä heidän kauttaan. Pian ensimmäisen virallisen 1.4 version joulukuussa 2002 alkoi Robot Battle Registry -foorumin työstäminen. Robotteja voitiin tuoda näin toisten ladattaviksi ja organisoida turnauksia. Registry avattiin toukokuussa 2003.


title: Robot Battle

text: Robot Battle saa yhä uusia käyttäjiä. Yhteydenpito tapahtuu Registryn keskustelupalstojen ja IRC:n kautta. Foorumi on nyttemmin avoin kaikille ja pelikin on taas vapaassa levityksessä marraskuusta 2004 asti.


title: Robot Battle

text: Robot Battle on toteutettu avoimen lähdekoodin MPL-lisenssillä. Kuka tahansa voi tutustua ohjelman lähdekoodiin kehittääkseen robotteja tai RSL:ään liittyviä omia sovelluksiaan.


title: Robot Battle

text: Robotit koostuvat kolmesta osasta. Runko teloineen on todellisuudessa 33x33 ruudukko. Se pyörii korkeintaan viisi astetta vuoroa kohti. Tykki voi ampua eri kokoisia ammuksia, jotka voivat tuhota miinoja, keksejä ja toisia ammuksia sekä tietenkin vaurioittaa toisia robotteja. Tykin pyörimisnopeus on korkeitaan kymmenen (eräässä tapauksessa 15) astetta yhdellä vuorolla. Tutka skannaa keksejä, miinoja, robotteja sekä seiniä. Pyörimisnopeus on 15 (tai 5+10+15 = 30) astetta kunkin vuoron aikana.


title: Robot Battle

text: Robotit ohjelmoidaan Robot Scripting Language -skriptauskielellä (RSL). Robotit tehdään ja tavallisimmin myös julkaistaan .prg-formaatissa, mutta jotkut ohjelmoijat käyttävät salattuja .dst-tiedostoja. Salausohjelmisto on Schickin alun perin versioon 1.3 tekemä; sekä Joseph Fowler (Sorcerer) ja Mark Duller ovat muokanneet sen Robot Battle 1.4 -yhteensopivaksi, kumpikin tehden oman itsenäisen versionsa.


title: Robot Battle

text: RSL muistuttaa BASIC-, C-, ja JavaScript-ohjelmointikieliä. Robotissa on monta sektiota. Sektiolla on nimi ja sitä seuraa koodi kaarisuluissa. "Init" on ainoa pakollinen sektio. Muut sektiot määräytyvät tapahtuman ja tärkeysjärjestyksen perusteella.


title: Robot Battle

text: Core-sektio suoritetaan, kun mitään korkeamman prioriteetin tehtävää ei ole. Ascan, silloin kun käytetään, on prioriteetiltaan tavallisesti kaikkein alhaisin. Ascan suoritetaan vain robotin liikkuessa. Muita tapahtumia voivat laukaista törmäykset ammuksiin, seiniin tai toisiin robotteihin tai vaikkapa skannatuksi tuleminen, ja myös oman tutkan löytäessä jotain mielenkiintoista.


title: Robot Battle

text: Robotin eri osia ohjataan komennoilla.


title: Robot Battle

text: Aluksi kannattaa tutkia ohjelman mukana tulevia valmiita robotteja: "Combo", "Smart Corner", "Events", "Fire", "Rammer", "Shell", "Side Liner", "Target", "Walls II" ja "Zag". Nämä esimerkit valaisevat komentojen ja sektioiden peruskäyttöä, kuin myös vaativampia taktiikoita kuten radion ja "command blocking off" -komennon käyttöä.


title: Tyronen kreivikunta

text: Tyronen kreivikunta (, ) on yksi Yhdistyneelle kuningaskunnalle kuuluvan Pohjois-Irlannin kuudesta ja Irlannin saaren 32:sta historiallisesta kreivikunnasta. Se sijaitsee Lough Neagh -järven länsipuolella historiallisessa Ulsterin provinssissa ja rajautuu etelässä ja luoteessa Irlannin tasavaltaan. Kreivikunnan pääkaupunkina toimi Omagh.


title: Tyronen kreivikunta

text: Pohjois-Irlannin kreivikunnilla ei ole ollut hallinnollista merkitystä vuoden 1972 jälkeen. Lakkautusta edeltäneessä vuoden 1971 väestönlaskennassa kreivikunnassa oli 139 073 asukasta ja sen pinta-ala oli 3 154,75 neliökilometriä. Nykyään Tyronen kreivikunnan alue kuuluu useaan piirikuntaan: Mid-Ulster, Derry and Strabane ja Fermanagh and Omagh.


title: Down

text: Down voi tarkoittaa ainakin seuraavia:


title: Helen Hunt

text: Helen Elizabeth Hunt (s. 15. kesäkuuta 1963 Culver City, Kalifornia, Yhdysvallat) on yhdysvaltalainen Oscarilla palkittu näyttelijä.


title: Helen Hunt

text: Hunt tuli tunnetuksi 1990-luvulla televisiosarjasta "Hulluna sinuun", jota tehtiin seitsemän tuotantokautta vuosina 1992–1999. Siinä hänen kumppaniaan näytteli sarjan tuottaja Paul Reiser. Tätä ennen hän oli näytellyt lähinnä useissa televisioelokuvissa. Hunt voitti sarjasta neljä kertaa Emmyn (1996, 1997, 1998 ja 1999) ja hänestä tuli sarjan viimeisenä kautena televisiohistorian parhaiten palkattu naisnäyttelijä.


title: Helen Hunt

text: Huntin läpimurtorooli valkokankaalla oli vuoden 1996 menestyselokuvassa "Twister". Hunt voitti Oscar-palkinnon parhaasta naispääosasta elokuvasta "Elämä on ihanaa". Tämän jälkeen hän piti kahden vuoden tauon elokuvista ja keskittyi teatterinäyttelemiseen.


title: Helen Hunt

text: Hunt palasi vuonna 2000 valkokankaalle elokuvilla "Tohtori T ja naiset", "Anna hyvän kiertää", "Cast Away – tuuliajolla" ja "Mitä nainen haluaa".


title: Helen Hunt

text: Huntilla on monia palkintoennätyksiä. Hän on yksi harvoista näyttelijöistä, joka on voittanut Golden Globen, Emmyn ja Oscarin samana vuonna sekä ainoa naisnäyttelijä, jolla on neljä peräkkäistä Emmy-voittoa.


title: Helen Hunt

text: Hunt oli naimisissa näyttelijä Hank Azarian kanssa 1999–2000. Hänellä on yksi lapsi (s. 2004) nykyisen miesystävänsä Matthew Carnahanin kanssa.Ehdokkaana:


title: Helen Hunt

text: Ehdokkaana:


title: Pirkanmaan vaalipiiri

text: Pirkanmaan vaalipiiri (vaaleihin 1995 Hämeen läänin pohjoinen vaalipiiri) on yksi Suomen 13 vaalipiiristä. Pirkanmaalta valitaan 19 kansanedustajaa 200:sta (9,5 %). Vaalipiiri kattaa Satakunnan historiallisen maakunnan itäosassa valtaosaltaan sijaitsevan Pirkanmaan maakunnan alueen. Vaalipiiri on väkiluvultaan ja edustajamäärältään Suomen kolmanneksi suurin Helsingin ja Uudenmaan vaalipiirien jälkeen.


title: Pirkanmaan vaalipiiri

text: Pirkanmaan vaalipiiriin kuuluvat seuraavat kunnat: Akaa, Hämeenkyrö, Ikaalinen, Juupajoki, Kangasala, Kihniö, Lempäälä, Mänttä-Vilppula, Nokia, Orivesi, Parkano, Pirkkala, Punkalaidun, Pälkäne, Ruovesi, Sastamala, Tampere, Urjala, Valkeakoski, Vesilahti, Virrat ja Ylöjärvi.


title: Pirkanmaan vaalipiiri

text: Vaalipiirin entisiä kuntia ovat Aitolahti, Eräjärvi, Kuhmalahti, Kuorevesi, Kuru, Kylmäkoski, Luopioinen, Längelmäki, Messukylä, Mänttä, Pohjaslahti, Sahalahti, Suodenniemi, Teisko, Toijala, Tottijärvi, Vammala, Viiala, Viljakkala, Vilppula ja Äetsä.


title: Pirkanmaan vaalipiiri

text: Vaalipiirin rajat ovat vaihdelleet jonkin verran eri aikoina. Vuonna 1960 Jämsä, Jämsänkoski, Korpilahti, Koskenpää, Muurame ja Säynätsalo liitettiin Keski-Suomen vaalipiiriin ja aikaisemmin Vaasan läänin itäiseen vaalipiiriin kuulunut Virrat vuonna 1969 Hämeen läänin pohjoiseen vaalipiiriin. Suoniemi liitettiin vuonna 1973 kuntaliitoksen yhteydessä Turun pohjoisesta vaalipiiristä. Kuhmoinen liitettiin Keski-Suomen vaalipiiriin vuonna 1974. Vuonna 1990 Valkeakosken seutu liitettiin Hämeen eteläisestä Hämeen pohjoiseen vaalipiiriin. Vuonna 1993 Hämeenkyrö, Ikaalinen, Kihniö, Mouhijärvi, Parkano ja Viljakkala liitettiin Turun pohjoisesta vaalipiiristä Hämeen pohjoiseen vaalipiiriin ja vuonna 2003 Varsinais-Suomen vaalipiiristä Suodenniemi, Vammala ja Äetsä sekä Hämeen vaalipiiristä Urjala. Punkalaidun siirtyi Satakunnan vaalipiiristä vuonna 2007, vaihdettuaan ensin vastaavasti maakuntaa vuonna 2005.


title: Pirkanmaan vaalipiiri

text: Pirkanmaan suurin puolue on ollut viime vuosikymmeninä Kokoomus. SDP oli ennen selkeämmin suurin puolue ennen kuin 1970-luvulla Kokoomus nousi Tampereen seudulla vakavaksi haastajaksi. Perinteisesti juuri nämä puolueet ovat menestyneet parhaimmin eduskuntavaaleissa. SDP:n kannatus on vahvaa myös Akaan ja Valkeakosken seudulla, joka kuuluikin ennen vuotta 1990 Hämeen läänin eteläiseen vaalipiiriin. Eduskuntavaalien suurimmat ääniharavat ovat olleet SMP:n Sulo Aittoniemi vuonna 1991, Kokoomuksen Marja Tiura vuonna 2007, SDP:n Saara Karhu vuonna 2003 ja SKDL:n Ulla-Leena Alppi vuonna 1979.


title: Pirkanmaan vaalipiiri

text: Vuoden 2017 kuntavaaleissa SDP nousi Kokoomuksen ohi yli 20 vuoden jälkeen Tampereen suurimmaksi puolueeksi. Vihreät kasvattivat merkittävästi kannatustaan, nousten vasemmistopuolueiden ohi historiallisella voitollaan Nokian suurimmaksi puolueeksi.


title: Suomen liikenne- ja viestintäministeri

text: Liikenne- ja viestintäministeri on yksi Suomen valtioneuvoston ministerinsalkuista. Suomen istuva liikenne- ja viestintäministeri on keskustan Anne Berner. Liikenne- ja viestintäministeri on vastuussa liikenne- ja viestintäministeriön johtamisesta. Ministeriön nimi muuttui liikenne- ja viestintäministeriöksi 1.9.2000. Tätä ennen nimi oli liikenneministeriö. Vuosina 1970–2000 ministerin virkanimikkeenä oli vastaavasti liikenneministeri.


title: Suomen liikenne- ja viestintäministeri

text: Vanhasen II hallituksessa vuonna 2007 liikenne- ja viestintäministeriön vastuuministerin tehtävät jaettiin kahteen salkkuun: liikenneministeri vastasi liikenneasioista ja viestintäasioita hoiti viestintäministeri.


title: Boeing P-26

text: Boeing P-26, lisänimeltään "Peashooter" ("Hernepyssy"), oli Yhdysvaltain armeijan lentojoukkojen ("United States Army Air Corps", USAAC) ensimmäinen kokometallinen ja yksitasoinen hävittäjämalli. Koneen prototyyppi lensi ensi kertaa 20. huhtikuuta 1932.


title: Boeing P-26

text: Boeingin rahoittama projekti Boeing Model 248 -koneen rakentamiseksi alkoi vuoden 1931 syyskuussa, kun USAAC toimitti moottorit ja ohjaamoinstrumentit yhtiöltä mallinimellä XP-936 tilaamiinsa kolmeen prototyyppiin. Koneessa oli itsekantava alumiinirunko, avoin ohjaamo, kiinteä laskuteline ja vaijerilla ulkoisesti tuetut siivet.


title: Boeing P-26

text: Boeing sai tilauksen 111 tuotantomallisesta (Model 266) koneesta. Viralliseksi mallinimeksi tuli P-26A; A tarkoitti paranneltua siipirakennetta ja radiota. Ensimmäinen tuotantokone lensi 10. tammikuuta 1933, ja viimeinen toimitettiin vuoden 1934 kesäkuussa.


title: Boeing P-26

text: Myöhemmin toimitettuihin 25 P-26B-malliseen koneeseen oli tarkoitus asentaa polttoaineen ruiskutuksella varustettu Pratt & Whitney R-1340-33-Wasp -moottori, mutta moottoreita oli saatavilla vain kolme kappaletta ja 22 koneeseen asennettiinkin jo aiemmissa koneissa käytetty kaasutinmoottori. Niiden mallinimeksi tuli P-26C; viimeinen valmistui vuonna 1936. Osaan koneista vaihdettiin myöhemmin ruiskumoottori, jonka myötä mallinimi muutettiin P-26B:ksi. Kaikkiaan USAAC:ille toimitettiin prototyyppikoneet mukaan lukien 139 P-26 -hävittäjää.


title: Boeing P-26

text: Kymmenen P-26 -konetta (Model 281) rakennettiin toimitettaviksi Kiinaan vuonna 1936, ja yksi Espanjan ilmavoimien kokeiltavaksi sen valitessa uutta hävittäjämallia. Kansallisen Kiinan ilmavoimien 17. lentolaivue pudotti koneillaan kuusi japanilaista Mitsubishi G3M -pommikonetta Nanjingissa 15. elokuuta 1937. Vaikeiden toimintaolojen ja raskaan taistelukäytön vuoksi koneet poistettiin käytöstä vuoden 1937 loppuun mennessä. Espanjaan toimitettu kone päätyi Espanjan sisällissodan sytyttyä tasavaltalaisten käyttöön ja ammuttiin alas 21. lokakuuta 1936.


title: Boeing P-26

text: Seversky P-35:n käyttöönoton jälkeen USAAC:in Peashooterit siirrettiin harjoitushävittäjiksi ja vuonna 1938 niitä oli hävittäjäkäytössä enää Panamassa, Havaijilla ja Filippiineillä sijainneissa yksiköissä. USAAC:in viimeiset P-26:t olivat palveluskäytössä vielä vuonna 1941 Filippiineillä, mutta ne korvattiin P-35A -koneilla kesällä 1941. Viimeiset 12 konetta siirrettiin Filippiinien armeijan ilmajoukoille Batangasin lentokentälle Luzoniin. Kapteeni Jesus A. Villamor pudotti koneellaan Mitsubishi G3M2 -pommikoneen 12. joulukuuta 1941 ja luutnantti Jose Kare 23. joulukuuta Mitsubishi A6M2 Zeron. Japanilaisten hyökkäyksestä säästyneet koneet poltettiin 24. joulukuuta, etteivät ne joutuisi vihollisen haltuun.


title: Boeing P-26

text: P-26 pysyi edelleen palveluskäytössä Panaman kanava-alueella ja viimeiset 11 konetta siirrettiin Panamalle, joka myi ne vuonna 1943 Guatemalalle. Viimeiset palveluskäytössä olleet P-26:t poistettiin vuonna 1957 Guatemalan ilmavoimien käytöstä. Viimeinen jäljelle jäänyt P-26 on entisöity ja se on näytteillä Yhdysvalloissa National Air and Space Museumissa Washington D.C.ssä.


title: Boeing P-26

text: Boeing valmisti vuonna 1934 Peashooterista parannellun YP-29 -version, jossa oli itsekantavat siivet, sisäänvedettävä laskuteline ja umpiohjaamo. USAAC piti parannuksia kuitenkin niin marginaalisina, ettei P-29 -mallia otettu tuotantoon.


title: Will Hunting

text: Will Hunting () on vuonna 1997 ensi-iltansa saanut Gus Van Santin ohjaama draamaelokuva. Se kertoo ongelmallisesta ihmelapsesta Will Huntingista, jota näyttelee Matt Damon. Elokuvan ovat käsikirjoittaneet Damon ja Ben Affleck.


title: Will Hunting

text: Elokuvaa on verrattu J. D. Salingerin romaaniin "Sieppari ruispellossa" ja jotkut väittävät, että käsikirjoituksessa olisikin vaikutteita teoksesta. Elokuvan päähenkilö muistuttaa tietyiltä osin matemaatikkoja Srinivasa Ramanujan ja George Dantzig.


title: Will Hunting

text: "Will Hunting" kuvattiin Bostonin alueella. Mel Gibson oli jo lupautunut elokuvan tuottajaksi ja ohjaajaksi. Van Sant innostui kuitenkin käsikirjoituksesta ja oli innokas ohjaamaan elokuvan. Matt Damon piti monista Van Santin elokuvista ja tämän tunteiden monimutkaisten hahmojen ohjaamistavasta.


title: Will Hunting

text: Robin Williams palkittiin roolistaan parhaan miessivuosan Oscarilla. Lisäksi Damon ja Affleck voittivat esikoiskäsikirjoituksestaan parhaan alkuperäiskäsikirjoituksen Oscarin. Elokuva oli yhteensä ehdolla yhdeksään Oscariin.


title: Will Hunting

text: Ehdokkaana:


title: Elephant

text: Elephant voi tarkoittaa ainakin seuraavia asioita:


title: Franz Josef Strauß

text: Franz Josef Strauß (6. syyskuuta 1915 München – 3. lokakuuta 1988 Regensburg) oli Saksan Baijerista kotoisin ollut poliitikko, joka kuului baijerilaiseen kristillissosiaaliseen unioniin (Christlich-Soziale Union in Bayern, CSU), joka edustaa kristillis-konservatiivista arvomaailmaa. Hän johti puoluetta kuolemaansa saakka vuodesta 1961 alkaen.


title: Franz Josef Strauß

text: Ennen toista maailmansotaa Strauß opiskeli klassisia kieliä ja kansantaloutta Münchenin yliopistossa. Hän palasi sodasta yliluutnanttina Baijeriin, jossa toimi kunnallishallinnon tehtävissä. Strauß valittiin vuonna 1949 ensimmäisille Saksan liittopäiville. Sittemmin hän toimi useita kertoja ministerinä. Strauß kannatti Saksan liittotasavallan voimakkaampaa sitoutumista Yhdysvaltoihin. Tässä yhteydessä hän suosi sanaa suomettuminen (), varoittaen siten sosiaalidemokraattien liian lämpimiksi katsomistaan väleistä itäblokkiin nähden. Strauß toimi Baijerin pääministerinä 1978-1988, ja oli ehdolla liittokansleriksi vuoden 1980 liittopäivävaaleissa.


title: Franz Josef Strauß

text: Strauß oli kansallissosialistisen NSKK:n jäsen vuosina 1937–1939 ja palveli toisen maailmansodan aikana natsi-Saksan Wehrmachtin riveissä poliittisena upseerina.


title: Seitsemännen päivän adventismi

text: Seitsemännen päivän adventistit ovat maailmanlaajuisesti merkittävin adventistiryhmä. Sanoilla "seitsemännen päivän adventistit" viitataan tapaan viettää pyhäpäivää sapattina, (perjantain auringonlaskusta lauantain auringonlaskuun) sunnuntain sijaan. Liikkeen raamatuntulkinnan mukaisesti sunnuntai on viikon ensimmäinen päivä ja lauantai seitsemäs. Raamatussa vuorokausi vaihtuu auringon laskiessa, eikä keskiyöllä.


title: Seitsemännen päivän adventismi

text: Seitsemännen päivän adventistien sisällä vaikutti bulgarialaisen Victor Houteffin perustama radikaaliryhmä, joka vaati välitöntä valmistautumista Jeesuksen paluuseen maan päälle. Tästä kehittyi 1980-luvulla Yhdysvalloissa Daavidin oksa -lahko.


title: Elektroniikan suodattimet

text: Suodatin (suodin) on elektroninen piiri, jonka avulla voidaan muokata tulevaa signaalia halutulla tavalla. Suodatuksella voidaan poistaa häiriöitä signaalista, vähentää kohinan vaikutusta, muokata taajuuskäyttäytymistä ja rajoittaa signaalin kaistanleveyttä. Esimerkiksi kaiuttimissa korkeat taajuudet ohjataan diskanttielementille ylipäästösuotimella ja matalat taajuudet alipäästösuotimella bassoelementille. Tällaiset suodattimet päästävät lävitseen signaalit, joiden taajuus on halutun rajan sisällä ja estävät signaalit, joiden taajuus ei ole tämän rajan sisällä. Suodattimessa on siis tietyn taajuuden päästökaista, josta signaali kulkee läpi muuttumattomana ja estokaista, josta signaali ei pääse läpi.


title: Elektroniikan suodattimet

text: Suodattimet voidaan karkeasti jakaa:


title: Elektroniikan suodattimet

text: Suodattimen käyttäytymisen määrää suodattimen siirtofunktion tyyppi. Suodattimet voidaan jaotella siirtofunktion perusteella alipäästö-, ylipäästö-, kaistanpäästö-, kaistanesto- ja kokopäästösuodattimiin. Siirtofunktion tyypin lisäksi sen kertaluku vaikuttaa suodattimen toimintaan ja erityisesti sen "jyrkkyyteen". Mitä suurempi kertaluku, sitä jyrkempiä siirtofunktioita on mahdollista toteuttaa. Jyrkkyydellä tarkoitetaan sitä, kuinka nopeasti suodattimen vaste vaimenee siirryttäessä päästökaistalta estokaistalle.


title: Elektroniikan suodattimet

text: Alipäästösuodatin (eng. "low-pass filter") on suodatinrakenne, joka päästää läpi matalataajuiset ja vaimentaa eli suodattaa korkeataajuiset signaalit.


title: Elektroniikan suodattimet

text: Yksinkertainen RC-alipäästösuodatin voidaan toteuttaa vastuksen ja kondensaattorin jännitteenjakokytkennän avulla (kuvassa). Matalilla taajuuksilla kondensaattorin läpi kulkee vähän virtaa, jolloin vastuksen yli muodostuu vain pieni jännitehäviö ja signaali ei juurikaan vaimene. Korkeilla taajuuksilla kondensaattori näyttää lähes oikosululta, jolloin ulostulojännite on lähellä nollaa. Kuvan RC-piirin lähtö- ja tulojännitteen välillä vallitsee riippuvuusformula_1.Jos merkitään formula_2 saadaan formula_3.Ensimmäisen kertaluvun alipäästösuodattimen yleinen siirtofunktio on muotoaformula_4ja toisen kertaluvun siirtofunktio on muotoaformula_5,missä formula_6 on Laplace-muuttuja ja formula_7 suodattimen vaimennusvakio. Siirtofunktio voidaan myös kertoa vakiotermillä, mikäli suodatin sisältää vahvistusta tai vaimennusta. Tekemällä sijoitus formula_8 saadaan lauseke, joka kertoo suodattimen siirtofunktion sinimuotoisille jännitteille kompleksilukuna. Kompleksiluvun itseisarvo kertoo lähtö- ja tulojännitteen amplitudien suhteen ja kompleksiluvun kulma kertoo signaalien välisen vaihesiirron. Sijoittamalla formula_9 nähdään, että molempien siirtofunktioiden arvo on tasajännitteellä 1, toisin sanoen signaali pääsee vaimentumatta suodattimen läpi. Koska muuttuja formula_6 on nimittäjässä, taajuuden kasvaessa lähtöjännite pienenee.


title: Elektroniikan suodattimet

text: Useampiasteinen alipäästösuodatin saadaan rakennettua ensimmäisen ja toisen asteen siirtofunktioiden tulona. Käytännön kytkennöissä tämä voidaan toteuttaa kytkemällä peräkkäin erilaisia suodatinlohkoja.


title: Elektroniikan suodattimet

text: Vaimennusvakion formula_7 sijasta alan kirjallisuudessa käytetään myös hyvyyslukua Q ja vaimennuskerrointa formula_12. Näiden välillä vallitsee yhteysformula_13


title: Elektroniikan suodattimet

text: Ylipäästösuodatin (eng. "high-pass filter") päästää läpi korkeataajuiset ja vaimentaa matalataajuiset signaalit. Vaihtamalla edellisen otsikon alipäästösuodattimessa vastuksen ja kondensaattorin paikkaa keskenään, saadaan ensimmäisen asteen ylipäästösuodatin. Ylipäästösuodattimen ensimmäisen ja toisen asteen siirtofunktiot ovat muotoaformula_14ja formula_15.Erona alipäästösuodattimen siirtofunktioon muuttuja formula_6 sijaitsee myös osoittajassa. Tällöin tasajännite (formula_9) ei pääse suodattimen läpi.


title: Elektroniikan suodattimet

text: Kaistanpäästösuodatin (eng. "band-pass filter") päästää läpi vain tietyn taajuusalueen signaalit ja vaimentaa muita signaaleja. Kaistanpäästösuodatin on aina vähintään toista kertalukua, ja sen yleinen siirtofunktio on muotoaformula_18.Kaistanestosuodatin toimii päinvastoin kuin kaistanpäästösuodatin. Suodatin suodattaa jonkin tietyn taajuuskaistan signaalit. Kuten kaistanpäästösuodatin, kaistanestosuodatin on aina vähintään toista kertalukua, ja sen siirtofunktio on muotoaformula_19.


title: Elektroniikan suodattimet

text: Kokopäästösuodattimen vaimennus ei riipu taajuudesta. Ainoastaan vaihekulma muuttuu taajuuden funktiona. Tällainen käyttäytyminen voidaan toteuttaa seuraavilla ensimmäisen ja toisen asteen siirtofunktioilla:formula_20jaformula_21.


title: Elektroniikan suodattimet

text:
Mikäli suodattimen ominaiskäyrää haluaa siirtää taajuusakselilla, se onnistuu tekemällä sijoitus formula_22, missä formula_23 on piirin uusi ominaistaajuus. Sijoituksen jälkeen alkuperäisen siirtofunktion ominaistaajuus siirtyy paikkaan formula_23. Sopivilla sijoituksilla voi alipäästösuodattimen muuntaa miksi tahansa muuksi suodatintyypiksi. Esimerkiksi sijoittamalla alipäästösuodattimen siirtofunktioon
formula_25
saadaan kaistanpäästösuodatin, jonka keskikulmataajuus on formula_23 ja kaistanleveys radiaaneina formula_27.


title: Elektroniikan suodattimet

text: Sallen-Key on toisen asteen aktiivinen suodatinpiiri, joka on toteutettu operaatiovahvistimen ja kahden vastuksen ja kahden kondensaattorin avulla. Sallen-Key on yksinkertaisuutensa vuoksi varsin suosittu suodatintopologia.


title: Elektroniikan suodattimet

text: Sallen-Key -alipäästösuodattimen siirtofunktio onformula_28


title: Elektroniikan suodattimet

text: Sallen-Key -ylipäästösuodattimen siirtofunktio onformula_29


title: Jan Koller

text: Jan Koller (s. 30. maaliskuuta 1973 Smetanova Lhota) on tšekkiläinen entinen jalkapalloilija, pelipaikaltaan hyökkääjä. Hän edusti uransa viimeisellä kaudella ranskalaisseura AS Cannes’ta.


title: Jan Koller

text: Parhaiten Koller muistetaan vuosistaan Borussia Dortmundissa, jonne hän siirtyi vuonna 2001. Juniorina hän pelasi TJ Smetanova Lhotassa ja ZVVZ Mileskossa. Ammattilaisurallaan hän on palloillut Sparta Prahassa (1994/95–1995/96), Lokerenissa (1996/97–1998/99) ja Anderlechtissa (1999/00–2000/01). Vuonna 2000 hän oli Belgian liigan paras maalintekijä. Vuosina 1995 ja 1996 hän voitti Tšekin mestaruuden Sparta Prahassa, vuosina 2000 ja 2001 Belgian mestaruuden Anderlechtissa ja vuonna 2002 Saksan mestaruuden Borussia Dortmundissa.


title: Jan Koller

text: Koller jätti Borussia Dortmundin kesällä 2006 ja siirtyi Ranskan Ligue 1:een AS Monacon riveihin. Koller pelasi seuran paidassa 45 liigaottelua ja teki 11 maalia. Tammikuussa 2008 hän teki paluun Saksaan siirtyen kaksivuotisella sopimuksella 1. FC Nürnbergiin, mutta jo puolen vuoden kuluttua hän siirtyi Venäjälle PFK Krylja Sovetov Samaraan.


title: Jan Koller

text: Koller pelasi Kryljassa puolitoista kautta. Tammikuussa 2010 hän siirtyi Ranskan Nationalissa pelaavaan AS Cannes'een kesään 2011 ulottuvalla sopimuksella.


title: Jan Koller

text: Koller on myös Tšekin maajoukkueen yksi parhaista pelaajista ja joukkueen kaikkien aikojen paras maalintekijä 55 osumallaan. Vuoden 2006 MM-kisoissa Koller teki maalin Tšekin ensimmäisessä ottelussa mutta loukkaantui kesken pelin eikä enää sen jälkeen pystynyt pelaamaan kisoissa. Vuoden 2008 EM-kisoissa Koller pelasi Tšekin kaikissa kolmessa ottelussa ja teki yhden maalin.


title: Jan Koller

text: Koller on erittäin isokokoinen, pituudeltaan 202 senttimetriä ja painoltaan 106 kiloa. Hän aloitti jalkapallouransa maalivahtina, mutta vaihtoi hyökkääjäksi ennen ammattilaisuraansa.


title: Osmo Polvinen

text: Osmo Antero Juhani Polvinen (s. 15. toukokuuta 1946 Sotkamon Onnenahossa) on vasemmistoliittolainen poliitikko ja kansanedustaja 1991–1995. Sotkamon kunnanvaltuutettuna vuodesta 1972 toiminut Polvinen oli aiemmin näkyvä paikallinen vaikuttaja SKDL:ssä, jossa hän kuului puolueen pienviljelijäsiipeen. Sittemmin Polvinen vaikutti Kainuun maakuntavaltuuston varapuheenjohtajana.


title: Osmo Polvinen

text: Kansanedustajaksi Polvinen nousi vuoden 1991 vaaleissa puolueen pitkäaikaisen Kainuun ääniharavan Arvo Kemppaisen kuoltua yllättäen hieman ennen vaaleja. Polvisen äänimäärä ei aivan riittänyt jatkopaikkaan seuraavissa vaaleissa, vaan hän jäi niukasti puolueensa ensimmäiseksi varamieheksi Oulun vaalipiirissä.


title: Sylvain Wiltord

text: Sylvain Wiltord (s. 10. toukokuuta 1974 Neuilly-sur-Marnessa, Ranskassa) on ranskalainen jalkapalloilija, pelipaikaltaan hyökkääjä.


title: Sylvain Wiltord

text: Seuratasolla Wiltord pelasi ammattilaisuransa alkuvuosina Rennesissä 1992–1997 ja Girondins Bordeaux'ssa 1997–2000. Hän voitti Ranskan mestaruuden 1999 ja oli samaisena vuonna liigan paras maalintekijä (22 osumaa). Englantilaisseura Arsenalissa hän pelasi vuosina 2000–2004 ja voitti liigamestaruuden vuosina 2002 ja 2004 sekä FA Cupin vuosina 2002 ja 2003. Vuonna 2004 Wiltord siirtyi Lyoniin, jossa hän voitti kolme Ranskan mestaruutta. Elokuussa 2007 hän palasi takaisin Rennesin joukkueeseen. Viimeisinä pelivuosinaan hän edusti Marseillea, Metziä ja Nantesia.


title: Sylvain Wiltord

text: Ranskan maajoukkueessa Wiltord pelasi 92 ottelua ja teki 26 maalia. Hän oli mukana voittamassa mestaruutta EM-kisoissa 2000. Hän tuli vaihdosta kentälle kahden ensimmäisen ottelun loppuminuuteilla ja pelasi kolmannessa alkulohko-ottelussa avauskokoonpanossa Ranskan varmistettua jatkopaikkansa jo kahden ottelun jälkeen. Puolivälierässä hän ei pelannut. Välierässä hän pääsi vaihdosta kentälle 72. minuutilla tilanteen ollessa tasan 1–1, ja Ranska sai voiton ratkaisseen rangaistuspotkun ja "Kultaisen maalin" Wiltordin lauottua jatkoajan lopulla pallon portugalilaisen Abel Xavierin käteen. Loppuottelussa Wiltord pääsi vaihtopelaajana kentälle 58. minuutilla ja teki 1–1-tasoitusmaalin aivan varsinaisen peliajan lopussa. Jatkoajalla Ranska voitti "Kultaisella maalilla".


title: Syöttösolu

text: Syöttösolut ("mastosyytit") ovat sidekudoksissa esiintyviä soluja, joissa on runsaasti histamiinia, hepariinia, proteaaseja ja välittäjäaineita sisältäviä jyväsrakkuloita. Syöttösolut tunnetaan parhaiten allergiasoluina, mutta niiden tiedetään osallistuvan myös haavojen paranemiseen ja immuunipuolustukseen.


title: Syöttösolu

text:
Paul Ehrlich kuvasi syöttösolut 1878 ja antoi niille nimen “Mast zellen” (saksaa, syöneet solut), sillä niiden solulima oli täynnä metakromaattisesti värjäytyviä jyväsiä. Nykyään tiedetään syöttösolujen olevan osa immuunijärjestelmää. Syöttösolujen CD34-pinta-antigeeniä ilmentävät esiasteet vapautuvat verenkiertoon luuytimestä. Verenkierrossa esiintyykin vain syöttösolujen esiasteita, ja syöttösolujen lopullinen erilaistuminen ja kypsyminen tapahtuu vasta kudoksissa. Kudosympäristö vaikuttaa siihen, minkälaiseksi syöttösolun kantasolu kehittyy, minkä takia eri kudosten syöttösolut ovat jossain määrin toisistaan poikkeavia.
Syöttösolut voidaan karkeasti jakaa kahteen ryhmään. Pelkästään tryptaasia sisältävät syöttösolut on nimetty MCt-soluiksi ja tryptaasin lisäksi myös kymaasia sisältävät syöttösolut on nimetty MCtc-soluiksi. Tavallisesti kudoksissa on kummankin tyypin syöttösoluja, mutta niiden suhteelliset osuudet vaihtelevat huomattavasti kudoksesta riippuen.


title: Syöttösolu

text: Syöttösoluja on useimmissa kudoksissa verisuonten läheisyydessä. Erityisen runsaasti niitä on elimistön ja ympäröivän maailman välisissä rajapinnoissa, kuten ihossa, ruoansulatuskanavan ja hengitysteiden limakalvoissa sekä silmien sidekalvoissa. Syöttösolujen epäillään kehittyneen erityisesti loisia vastaan kohdennetuksi immuunijärjestelmän osaksi.


title: Syöttösolu

text: Syöttösolut ekspressoivat korkean affiniteetin immunoglobuliini E –reseptoreita (FcεRI), jotka sitovat allergeenispesifisiä IgE-vasta-aineita. Elimistössä syöttösolujen pinnalla onkin runsaasti reseptoriinsa sitoutuneita IgE-vasta-aineita valmiina tarttumaan niihin allergeenin epitooppeihin, joita vastaan B-solut ovat kyseisiä vasta-aineita tehneet.


title: Syöttösolu

text: Yleensä lepotilassa olevat syöttösolut aktivoituvat allergisen reaktion aikana, kun solujen pinnalla olevien IgE-molekyylien F"ab"-osien tarttuvat kohdeantigeeniinsa (yleensä allergisoivan aineen proteiini tai polysakkaridi). Syöttösolujen aktivoitumiseen tarvitaan nykykäsityksen mukaan kahden tai useamman reseptoriinsa kiinnittyneen IgE-molekyylin samanaikainen tarttuminen allergeeniin. Tällöin FcεRI-reseptorit linkittyvät. Seurauksena on reseptorivälitteinen solunsisäisten signalointireittien aktivoituminen ja lopulta degranulaatio, eli jyväsrakkuloiden sisällön vapautuminen soluvälitilaan. Jyväsrakkuloiden sisällä on histamiinin, hepariinin, tryptaasin ja kymaasin lisäksi myös katepsiini G:tä ja runsaasti erilaisia välittäjäaineita.


title: Syöttösolu

text: Syöttösolujen on kuvattu aktivoituvan ja vapauttavan jyväisrakkuloiden sisältöä myös hapenpuutteen, komplementtien tekijöiden C3a ja C5a, substanssi P:n sekä fysikaalisten ärsykkeiden kuten paineen vaikutuksesta.


title: Syöttösolu

text: Syöttösolut voivat vapauttaa soluvälitilaan muun muassa seuraavia aineita:


title: Syöttösolu

text: Jyväsrakkuloihin varastoituneet aineet:


title: Syöttösolu

text: Syöttösolun aktivaation seurauksena muodostamat aineet (eikosanoidit):


title: Syöttösolu

text: Sytokiinit (TNF-α, bFGF, SCF)


title: Syöttösolu

text: Syöttösolujen keskeinen merkitys immuunijärjestelmän toiminnassa on alkanut valjeta vasta 1990- ja 2000-lukujen aikana. Syöttösolupuutteisilla eläimillä tehdyissä tutkimuksissa syöttösolujen on osoitettu suojaavan elimistöä muun muassa bakteeri-, virus- ja parasiitti-infektioilta. Syöttösolut ovatkin sijoittuneet juuri niille alueille, joilta edellä mainitut uhkatekijät voivat kehoa vastaan hyökätä. Syöttösolujen on lisäksi osoitettu suojaavan elimistöä useiden erilaisten myrkkyjen vaikutuksilta. Syöttösolujen hepariini pystyy sitomalla detoksifioimaan joitakin myrkkyjä. Lisäksi syöttösolun proteaasit pystyvät proteolyyttisesti pilkkomalla detoksifioimaan muun muassa erilaisia käärmeiden ja mehiläisten myrkyn ainesosia. Syöttösolujen on lisäksi havaittu estävän joidenkin karsinogeenien aiheuttamien syöpäkasvainten syntyä ja rajoittavan kasvainten kasvua. IgE-vasta-aineiden muodostuminen parantaa syöttösoluvälitteisen immuunipuolustuksen tehokkuutta. Säätelyjärjestelmän pettäessä esimerkiksi anafylaksiassa seuraukset saattavat olla tuhoisat.


title: Syöttösolu

text: Syöttösolujen vapauttama histamiini aiheuttaa muun muassa hyttysen pistoa seuraavan punoittavan ja kutisevan paukaman muodostumisen. Tässä tilanteessa syöttösolujen aktivoituminen on kutinan takia kiusallinen, mutta toisaalta tarkoituksenmukainen reaktio immuunipuolustuksen kannalta. Syöttösolujen histamiini aiheuttaa myös nokkosrokossa ilmaantuvien paukamien synnyn. Syöttösolujen on osoitettu olevan tärkeitä myös allergisen sidekalvotulehduksen, allergisen nuhan ja astmaoireiden synnyssä. Syöttösolujen aiheuttamien vaivojen hoitoon käytetään useita erilaisia lääkkeitä. Antihistamiineilla voidaan estää histamiinin sitoutuminen reseptoriinsa, jolloin sen vaikutus estyy. Natriumkromoglikaattia ja muita syöttösolujen aktivoitumista estäviä lääkeaineita käytetään erityisesti silmäallergioiden hoidossa. Leukotrieenireseptorien salpaajilla voidaan estää leukotrieenien sitoutuminen reseptoreihin, jolloin niiden vaikutus estyy. Leukotrieenireseptorien salpaajia käytetään erityisesti astmassa ja allergisessa nuhassa.


title: Syöttösolu

text: Anafylaksiassa elimistöön joutunut allergeeni (esimerkiksi ampiaisen myrkky tai ruoka-aine) saa IgE-välitteisellä mekanismilla suuren määrän syöttösoluja vapauttamaan välittäjäaineensa samanaikaisesti. Seurauksena on huomattavan suuren histamiinimäärän vapautuminen verenkiertoon. Yleisiä oireita ovat verenpaineen romahtaminen (šokki), hengenahdistus, hengitysteiden turpoaminen ja vatsakivut. Anafylaksia on henkeä uhkaava tila, ja nopea hoito on tarpeen.


title: Syöttösolu

text: Mastosytoosi on harvinainen sairaus, jossa syöttösolujen jakautuminen on lisääntynyt. Useimmiten mastosytoosin syynä on kantasolukasvutekijän (SCF) reseptorin eli c-kit-reseptorin (CD117) mutaatio, jonka seurauksena tämä tyrosiinikinaasireseptori on jatkuvasti aktivoituneena.


title: Syöttösolu

text: Iskemia tarkoittaa verenkiertohäiriön aiheuttamaa hapen puutetta. Rypälesokerin ja hapen puute saavat aikaan syöttösolujen degranulaatiota ja histamiinin vapautumista.


title: Kim Milton Nielsen

text: Kim Milton Nielsen (s. 3. elokuuta 1960 Kööpenhamina, Tanska) on tanskalainen jalkapalloerotuomari.


title: Kim Milton Nielsen

text: 196 senttimetriä pitkä Nielsen on toiminut tuomarina lukuisissa kansainvälisissä arvo-otteluissa, muun muassa 134 maaottelussa ja 44 Mestarien liigan kamppailussa. Hänen ensimmäisen arvokilpailunsa olivat 1996 Englannin EM-kisat.


title: Kim Milton Nielsen

text: Nielsenin viimeinen kausi kansainvälisellä tasolla oli 2005. Tuolloin hän täytti 45 vuotta, joka on kansainvälisten otteluiden yläikäraja.


title: Kim Milton Nielsen

text: Kim Milton lähetti David Beckhamin pois ottelusta World Cup 1998:ssa jossa Englanti pelasi Argentiinaa vastaan.


title: Mpk

text: MPK- tai mpk-lyhenne tarkoittaa mm.


title: Jääkiekko talviolympialaisissa 1992

text: Jääkiekon olympiaturnaukseen Albertvillen talviolympialaisissa 1992 osallistui 12 joukkuetta. Isäntämaa Ranskan lisäksi turnaukseen osallistuivat kaikki 8 jääkiekon MM-kilpailujen 1991 A-sarjan joukkuetta sekä 2 parasta B-sarjan joukkuetta. Viimeisestä kisapaikasta järjestettiin karsinta B-sarjan neljännen joukkueen ja C-sarjan voittajan välille. Olympiaturnauksen pelijärjestelmää oli uudistettu. Joukkueet jaettiin kahteen lohkoon, jotka pelasivat yksinkertaisen sarjan. Molempien lohkojen neljä parasta selviytyivät puolivälieriin, jotka pelattiin pudotuspelityylisesti. Myös alkulohkojen viidenneksi ja kuudenneksi sijoittuneet joukkueet pelasivat omat pudotuspelinsä, missä ratkaistiin sijat 9–12. Ottelut pelattiin 8.–23. helmikuuta 1992, Méribelin jääpalatsissa.


title: Jääkiekko talviolympialaisissa 1992

text: Neuvostoliiton hajoamisen johdosta hallitseva olympiavoittaja Neuvostoliitto ei osallistunut kisoihin. Neuvostoliiton seuraajavaltioiden muodostama Itsenäisten valtioiden yhteisö osallistui Albertvillen kisoihin Yhdistyneenä joukkueena, joka käytti lippunaan olympialippua ja kansallislaulunaan olympiahymniä. Yhdistynyt joukkue koostui yhtä pelaajaa lukuun ottamatta venäläisistä pelaajista. Kisojen loppuottelussa Yhdistynyt joukkue voitti Kanadan.


title: Jääkiekko talviolympialaisissa 1992

text: Edellisen vuoden MM-kilpailujen B-ryhmän neljäs Puola ja C-ryhmän voittaja Tanska, pelasivat karsintaottelut viimeisestä olympiaturnauspaikasta.


title: Jääkiekko talviolympialaisissa 1992

text: Lohko A


title: Jääkiekko talviolympialaisissa 1992

text: Lohko B


title: Parkki

text: Parkki on 3–5-mastoinen purjealus, jossa kaikissa muissa paitsi takimmaisessa mastossa on täystakila eli raaka- ja haruspurjeet. Takimmaisessa mastossa on vain kahvelipurje. Parkit olivat suurikokoisia rahtilaivoja: jopa 3 000—4 000 brt.


title: Parkki

text: Parkkilaivat olivat viimeinen laajalti rahtialuksina käytetty purjealustyyppi, joita mm. ahvenanmaalaisella Gustaf Eriksonilla oli parhaimmillaan useita kymmeniä Suomen lipun alla 1920–1930-luvuilla. Kuuluisia parkkilaivoja olivat mm. Pommern, Herzogin Cecilie, Pamir ja Passat. Suuri osa näistä Suomen lipun alla purjehtineista aluksista tuhoutui toisessa maailmansodassa. Suurin Suomen lipun alla purjehtinut parkki oli nelimastoparkki Moshulu, joka on nykyisin restauroitu ravintolalaivaksi Philadelphiassa.


title: Parkki

text: Parkkitakila on kaikkein tehokkain valtameripurjehtijan takila. Se on huomattavasti kuunaritakilaa tehokkaampi ja vakaampi sekä helpommin ohjattava kuin fregattitakila. Myötätuulessa parkki purjehtii lähes yhtä hyvin kuin fregatti ja pystyy nousemaan tuuleen paljon fregattia tehokkaammin. Optimaalisin parkkitakilakonstruktio on nelimastoparkki, jossa on fokkamasto, isomasto, kryssimasto ja mesaanimasto. Yleisimmin kolmessa ensimmäisessä mastossa oli pääpurje (fokka, isopurje, pekiinipurje), alamärssypurje, ylämärssypurje, alaprammipurje, yläprammipurje ja röijeli.


title: Parkki

text: Parkkilaivat olivat suuren purjepinta-alansa vuoksi nopeita ja tehokkaasti hiljaisessakin tuulessa kulkevia aluksia, joiden käyttöä rajoitti lähinnä raakapurjeiden käsittelyyn tarvittavan miehistön suurehko määrä. Lisäksi suuren purjemäärän käsittely ylhäällä mastoissa oli hidasta ja kömpelöä. Näistä syistä parkkeja käytettiin pitkillä merireiteillä esimerkiksi kuljettamassa vehnää Australiasta Eurooppaan. Parkit kykenivät kilpailemaan menestyksellisesti pitkillä merimatkoilla höyrylaivojen kanssa, koska ne olivat nopeita laivoja (Herzogin Cecilie on logannut 22 solmua Skagenin edustalla, ja useimmat nelimastoparkit kykenivät suotuisissa tuulissa 18 solmun nopeuksiin, eivätkä ne myöskään tarvinneet polttoainetta. Vasta dieselmoottorien yleistyminen toisen maailmansodan jälkeen syrjäytti purjealukset kauppamerenkulusta.


title: Parkki

text: Suomessa on museoituna kaksi parkkia: Pommern Maarianhaminassa ja Sigyn Turussa.


title: Kadettikunta

text: Kadettikunta ry on vuonna 1921 perustettu itsenäisen Suomen kadettikouluissa upseerin tutkinnon suorittaneiden upseerien veljesjärjestö.


title: Kadettikunta

text: Kadettikunta ry on itsenäisen Suomen kadettikouluissa upseerin tutkinnon suorittaneiden upseerien ja Maanpuolustuskorkeakoulussa sekä puolustushaara-, aselaji- ja toimialakouluissa opiskelevien kadettien maanpuolustusaatteellinen veljesjärjestö.


title: Kadettikunta

text: Kadettikunnan jäseneksi voidaan hyväksyä Suomen kansalaisena Suomessa upseerin tutkinnon suorittanut henkilö tai Suomen kansalaisena upseerin tutkintoa suorittava kadetti. Kadettikunnan hallitus hyväksyy upseerin tai kadetin jäseneksi hakemuksen perusteella.


title: Kadettikunta

text: Itsenäisyyden alukupuolella Suomen upseeristo oli erilaisesta taustasta peräisin, sillä armeijassa palveli niin sanotun vanhan väen upseereita, Venäjän keisarillisen armeijan upseereita, jääkäriupseereita, muuten Saksassa koulutuksensa saaneita upseereita sekä erilaisilla pikakursseilla vuonna 1918 koulutettuja upseereita.


title: Kadettikunta

text: Kadettikunta


title: Juho Hänninen

text: Juho Hänninen (s. 25. heinäkuuta 1981 Punkaharju) on suomalainen ralliautoilija, joka kilpaili Toyotan tehdaskuljettajana viimeksi kaudella 2017 ajava .


title: Juho Hänninen

text: Kaudella 2004 Hänninen voitti pienen N-ryhmän SM-kultaa Honda Civic Type R:llä ja kaudella 2005 ison N-ryhmän SM-hopeaa Mitsubishillä. Kaudella 2006 Hänninen sijoittui N-ryhmän SM-sarjassa edellisvuoden tapaan hopealle.


title: Juho Hänninen

text: Hänninen saavutti kauden 2006 aikana kansainvälistä mainetta voittamalla N-ryhmän uransa ensimmäisessä MM-rallissa Ruotsissa helmikuun alussa ja voittamalla myös Sardinian rallin N-ryhmän toukokuussa. Elokuussa 2006 Hänninen debytoi WRC-kalustolla Neste-rallissa Mitsubishi Lancerilla. Hännisen ralli päättyi tuolloin hylkäykseen avauspäivän jälkeen sääntöjenvastaisen alusasun vuoksi.


title: Juho Hänninen

text: Syksyllä Hänninen osallistui vielä Uuden-Seelannin ralliin jossa hän sijoittui toiseksi N-ryhmän Mitsubishi Lancer Evo 9 -autolla. Menestyksekäs kausi huipentui Walesissa luokkavoittoon Citroën C2 S1600 -autolla.


title: Juho Hänninen

text: Toukokuussa 2007 Hänninen saavutti ensimmäiset MM-pisteensä rallin MM-sarjassa ajettuaan Sardinian rallissa kahdeksanneksi yksityistiimin Mitsubishi Lancer WRC05 -autolla.


title: Juho Hänninen

text: Hännisen kartanlukijana toimi kauden 2006 loppuun asti Marko Sallinen ja kauden 2007 alusta lähtien Mikko Markkula. Hänninen kuului AKK-Motorsportin vuoden 2008 valmennusryhmään. Hännisen taustalla vaikuttaa myös vuosia Mitsubishin MM-tehdastallissa työskennellyt Lasse Lampi.


title: Juho Hänninen

text: Vuonna 2009 Hänninen ajoi Intercontinental Rally Challenge (IRC) -rallisarjaa, jossa ajavat myös muun muassa Didier Auriol ja Freddy Loix. Vuonna 2009 Hänninen ajoi Suomen MM-rallissa N-ryhmän luokkavoittoon.


title: Juho Hänninen

text: Vuonna 2010 Hänninen ajoi IRC-sarjan mestariksi Skoda Fabia Super 2000 autolla. Hän osallistui myös Portugalin MM-ralliin ja Suomen MM-ralliin. Portugalissa hän keskeytti, mutta voitti Suomessa ajetun SWRC-kilpailun. Rallin MM-sarjassa Hänninen on saavuttanut kahdeksantoista pistettä.


title: Juho Hänninen

text: Vuonna 2011 Hänninen voitti SWRC-luokan maailmanmestaruuden ja sijoittui IRC-sarjassa kolmanneksi. Vuonna 2012 Hänninen voitti rallin Euroopan mestaruuden ja oli IRC-sarjassa edellisvuoden tapaan kolmas.


title: Juho Hänninen

text:
WRC-tasolla Hänninen ajoi ensimmäiset kilpailunsa kaudella 2013 Qatar M-Sport -teamin Ford Fiestalla ilman sanottavaa menestystä. Kaudelle 2014 Hänninen palkattiin paluuta tekevän Hyundain kehityskuljettajaksi ja sen ohessa ajamaan tallin kolmatta autoa MM-sarjassa. Hyundailla Hänninen ajoi kolmesti 10 parhaan joukkoon kuudessa starttaamassaan rallissa. Kauden jälkeen sopimusta ei kuitenkaan jatkettu. Seuraavalla kaudella Hänninen ajoi ainoastaan Neste Ralli Finlandin M-Sportilta vuokratulla Ford Fiesta WRC:lla.
Kauden 2016 palkattiin Tommi Mäkisen johtamaan Toyota Gazoo Racing talliin kehittämään uutta 2017 sääntöjen mukaista Toyota Yaris WRC ralliautoa. Sen ohessa ei ollut mahdollista kilpailla. Kaudelle 2017 Toyota osallistui ensi alkuun kahdella autolla, joista toista ajoi Hänninen ja toista Jari-Matti Latvala. Kausi alkoi kangerrellen ajovirheiden merkeissä ja vasta Suomen rallissa Hänninen sai juonen päästä kiinni ajaen hienosti kolmanneksi. Tämä ynnä Saksan ja Espanjan rallien neljännet tilat eivät kuitenkaan riittäneet tallipäällikkö Mäkiselle vaan Katalonian rallin alla Mäkinen ilmoitti Hänniselle että Walesin ralli tulisi jäämään Hännisen viimeiseksi TGR-tiimissä. Kauden päättävään Australian ralliin Hännisen sijaan lähtisi tallin kolmoskuljettaja Esapekka Lappi. Lokakuussa ennen Walesin rallia Tommi Mäkinen tuli julkisuuteen ilmoittamalla että seuraavaksi kaudeksi Hänninen on korvattu virolaisella Ott Tänakilla. . Hänninen itse arveli että Mäkisen tyly ratkaisu suurella todennäköisyydellä merkitsee myös hänen ralliuransa päätöstä.


title: Juho Hänninen

text: Hännisillä on kotonaan Punkaharjun Vaarassa lypsykarjatila, jossa kasvatetaan myös perunaa.


title: Syväviilto

text: Syväviilto () on kehonmuokkauksen muoto, jossa siittimen alapuolelle tehdään pitkittäinen viilto virtsaputkeen asti. Viilto aloitetaan virtsaputken suulta siittimen juurta kohden. Viilto voi olla vaihtelevanpituinen.


title: Syväviilto

text: Syväviiltoa on perinteisesti tehty kaikkialla maailmassa, erityisesti Afrikassa, Australiassa, Etelä-Amerikassa sekä Polynesiassa ja Malesiassa aikuistumisrituaalina. Länsimaissa tapa on yleistynyt viime vuosina pyrkimyksenä lisätä seksuaalista nautintoa. Syväviilto saatetaan tehdä myös kauneudellisista syistä . Syväviilto paljastaa virtsaputken sisäosan runsashermoisen pinnan ulkoisille ärsykkeille, mistä seuraa tekniikan suosijoiden mukaan tavallista suurempi seksuaalinen nautinto. Toimenpide myös leventää siitintä.


title: Syväviilto

text: Haittapuolina ovat itsesuoritetun leikkauksen riskit sekä kohonnut herkkyys saada sukupuolitauteja. Myös hedelmöityskyky, eritoten siemennesteen vieminen naisen emättimeen, on todennäköisesti heikompi.


title: Syväviilto

text: Myös virtsaaminen on paljon hankalampaa ja vaatii useimmiten istualtaan virtsaamista. Kivespussin voi yrittää venyttää virtsaputkea vasten väliaikaisesti tilkkeeksi, jotta tavanomainen seisaaltaan virtsaaminen onnistuisi. Jotkut syväviilletyt miehet kuljettavat mukanaan putkea, jonka avulla virtsasuihkun ohjailu onnistuu.


title: Syväviilto

text:
Syväviilto (kuten ympärileikkaus) on yleistä esimerkiksi Australian alkuperäiskansojen kulttuurissa. Tapa kuuluu Australian keskitasangon kansojen, kuten Arrernten ja Luritjan, perinteisiin. Arrernten sana syväviillolle on "arilta", ja syväviilto suoritetaan miehistymisriittinä nuorille miehille. Tavan toi Arrernteille Magnar-kunjer-kujaIt, liskomiehen henkiolento. Syväviilletyn siittimen katsotaan muistuttavan naisen häpyhuulia (vulvaa) ja verenvuodon taas naisen kuukautisia (menstruaatiota). Tässä voidaan katsoa olevan kyse miesten mahdollisesti tuntemasta vulvakateudesta, vrt. naisten mahdollisesti tuntema peniskateus.
Samantapaista siittimen muokkausta harrastivat myös Queenslandin Morningtonin saaren Lardil-heimon jäsenet. Vain nuorukaiset, jotka päättivät menettelyn kestää, saivat oppia monimutkaisen seremoniaalisen damin kielen. Myöhemmissä seremonioissa, joita toistetaan koko aikuisiän, syväviilletty siitin on rituaalisen verenvuodattamisen väline. Damia tutkineen Kenneth L. Halen mukaan uusia seremonian harrastajia ei ole enää ilmaantunut puoleen vuosisataan, ja damin kielikin on nyt kuollut.


title: Syväviilto

text: Amazonin laakson paikallisväestö sekä Kenian Samburu paimentolaispojat suorittavat itselleen ja joskus tovereilleen syväviiltoja jo 7–10 vuoden ikäisinä. Samoan saarella syväviilto on kypsyysrituaali. Havaijilla puolestaan on ollut tapana suorittaa vain esinahkaan rajoittuva esinahan syväviilto kuuden tai seitsemän vuoden iässä.


title: Half-Life 2: Episode One

text:
Half-Life 2: Episode One (aikaisemmalta nimeltä "Half-Life 2: Aftermath") on Valve Corporationin kehittämä ja julkaisema
ensimmäisen persoonan ammuntapeli, joka on ensimmäinen "Half-Life 2" -pelin kahdesta virallisesta lisäosasta. Useimmista muista lisäosista poiketen "Episode Onen" toimiminen ei vaadi alkuperäisen pelin asentamista. Lisäosa julkaistiin alun perin Microsoft Windowsille vuonna 2006 sekä myöhemmin PlayStation 3:lle ja Xbox 360:lle "The Orange Box" -kokoelman mukana. Vuonna 2010 peli julkaistiin Steamin kautta OS X:lle ja vuonna 2013 myös Linuxille.


title: Half-Life 2: Episode One

text: Alkuperäisen "Half-Life 2":n tavoin "Episode One" hyödyntää Source-pelimoottoria, johon Valve on lisännyt parannellun animaatiojärjestelmän sekä "" -teknologiademossa esitellyn High Dynamic Range -valotehosteen, joka mahdollistaa aikaisempaa realistisemman ja yksityiskohtaisemman valaistuksen. Pelissä on mukana myös "Lost Coastissa" esitelty kommenttiraita, jossa Valven työntekijät kertovat pelin ohjelmoinnista ja yksityiskohtia juonen tapahtumista.


title: Half-Life 2: Episode One

text: "Episode One" sai pelikriitikoilta enimmäkseen myönteisiä arvosteluja, ja heidän mukaansa pelin taistelukohtaukset olivat paremmin tasapainotettuja kuin "Half-Life 2":ssa. Pelaajahahmo Gordon Freemanin aisaparin Alyx Vancen tekoäly ja personaallisuus ovat myös saaneet arvostelijoilta ylistystä. "Episode One" kuitenkin sai myös kritiikkiä lyhyydestään, sillä pelin läpipelaaminen kestää arviolta vain 4–6 tuntia.


title: Half-Life 2: Episode One

text: "Episode One" seuraa Gordon Freemanin ja hänen aisaparinsa Alyx Vancen toimintaa Kaupunki 17:ssä.


title: Half-Life 2: Episode One

text: "Half-Life 2" loppui siihen, kun Gordon tuhosi Linnoituksen reaktorin räjähtämispisteeseen. Juuri kun räjähdyksen aalto on osumassa Gordoniin ja Alyxiin mystinen G-Man pysäyttää ajan ja kiittää Freemania nopeasta ja hyvästä työstä. Tämän jälkeen hän poistuu valkoisesta ovesta tyhjyyteen.


title: Half-Life 2: Episode One

text: Peli alkaa takaumalla "Half-Life 2":n loppukohtauksesta, jossa Linnoituksen () ”pimeä fuusioreaktori” räjähtää ja pelaajahahmo Gordon Freemanin vierellä seisoneen Alyx Vancen kohtalo jätetään pelaajalle epäselväksi. Kun aika pysähtyy, salaperäiset purppuranväriset vortigauntit ilmestyvät ja pelastavat Alyxin hengen kaukosiirtämällä hänet pois paikalta, ennen kuin räjähdysaalto kykenee saavuttamaan hänet. Seuraavassa kohtauksessa G-Man nähdään kävelemässä valoa hohtavasta ovesta kohti Freemania yrittäen sanoa jotakin, mutta samalla hetkellä vortigauntit ilmestyvät ja estävät G-Mania liikkumasta Freemanin luokse. Hetkeä myöhemmin vortigauntit kaukosiirtävät Gordonin pahoin raunioituneen Linnoituksen juurella sijaitsevan kivikasan alle.


title: Half-Life 2: Episode One

text: Kun Gordon herää, Dog kaivaa hänet esille, minkä jälkeen Gordon kohtaa Alyxin. Kolmikko ottaa monitorin kautta yhteyden Eli Vanceen ja Isaac Kleineriin, jotka kertovat Linnoituksen reaktoriytimen olevan räjähdyspisteessä, sillä edellisessä pelissä Gordon tuhosi pimeän fuusioreaktorin ja täten aiheutti Linnoitukselle vakavia rakenteellisia vaurioita. Koska Kleinerin mukaan reaktoriytimen räjähdys voisi tuhota koko Kaupunki 17:n, Gordon ja Alyx päättävät palata takaisin Linnoitukseen ja estää reaktoriytimen romahtamisen. Eli vastahakoisesti suostuu tähän, sillä reaktoriytimen stabilisointi voisi pelastaa Kaupunki 17:n asukkaat, jotka ovat suorittamassa laajamittaista evakuointioperaatiota pahoin rauniotuneesta kaupungista.


title: Half-Life 2: Episode One

text: Kun Gordon ja Alyx tunkeutuvat takaisin Linnoitukseen, he löytävät suuresta kammiosta monitorin, jossa näkyy tallenne tohtori Breenin ja niin sanotun ”muukalaisneuvonantajan” () välisestä keskustelusta "Half-Life 2":n viimeisestä jaksosta ”Dark Energy”. Kun tallenne päättyy, kammioon ilmestyy neuvonantajaa kuljettava kapseli, minkä seurauksena Gordon ja Alyx altistuvat olennon psyykkisille voimille. Gordon ja Alyx jatkavat matkaansa Linnoituksen reaktoriytimeen, missä he onnistuvat käynnistämään reaktorin stabilisointimekanismin. Alyx saa selville, että Combine pyrkii tarkoituksellisesti räjäyttämään reaktorin, sillä Linnoituksen tuhoutuminen lähettäisi hätäsanoman muissa ulottuvuuksissa oleskeleville Combinen sotajoukoille.


title: Half-Life 2: Episode One

text: Gordon ja Alyx pakenevat Linnoituksesta panssarijunan kyydissä, mutta juna suistuu pois raiteilta. Kaksikko joutuu vaeltamaan lukemattomien zombien valtaaman tunnelin ja maanalaisen pysäköintihallin läpi, minkä jälkeen he saapuvat maanpinnalle. Kaupungin kaduilla he huomaavat, että Isaac Kleiner on ottanut yhteyden kaupungin asukkaisiin aikaisemmin tohtori Breenin käytössä olleiden propagandamonitorien kautta. Lähetyksessä Kleiner kehottaa kaupunkilaisia poistumaan välittömästi Kaupunki 17:sta ja hankkimaan jälkikasvua sekä paljastaa, että pimeän fuusioreaktorin räjähtämisen seurauksena Combinen viestintäyhteydet Maahan ovat katkenneet siten, ettei Combine kykene kaukosiirtämään uusia sotajoukkoja Maahan muista ulottuvuuksista tai edes kommunikoimaan näiden kanssa.


title: Half-Life 2: Episode One

text: Gordon ja Alyx taistelevat Combinen sotilaita ja erilaisia muukalaishirviöitä vastaan, kunnes he kohtaavat Barneyn ja joukon kaupunkilaisia, jotka yrittävät paeta Kaupunki 17:sta ennen Linnoituksen reaktorin räjähtämistä. Gordon ja Alyx päättävät kiinnittää Combinen sotilaiden huomion, jotta Barney ja kaupunkilaiset voisivat huomaamattomasti ja turvallisesti edetä rautatieasemalle. Kaksikko taistelee tiensä hylättyyn sairaalaan, joka on muuttunut Combinen sotilaiden ja erilaisten zombien väliseksi taistelutantereeksi. Sairaalasta he etenevät juna-asemalle, missä he jälleen tapaavat Barneyn ja avustavat tätä kaupunkilaisten saattamisessa matkustajajunalle.


title: Half-Life 2: Episode One

text: Kun Barney ja kaupunkilaiset ovat ehtineet paeta kaupungista junalla, Gordon joutuu kaksintaisteluun Combinen valtavan Strider-sotakoneen kanssa. Gordon tuhoaa Striderin raketinheittimellä, minkä jälkeen hän ja Alyx pakenevat Kaupunki 17:sta viimeisellä junalla. Kun juna poistuu asemalta, Gordon ja Alyx näkevät Linnoituksen lähettämässä hätäviestin muissa ulottuvuuksissa oleskeleville Combinen sotajoukoille. Kun hätäviesti on lähetetty, junan yläpuolella lentää kaupungista pakenevien muukalaisneuvonantajien pakokapseleita, minkä jälkeen Linnoitus ja Kaupunki 17 alkavat hehkua aavemaista, sinistä valoa. Hetkeä myöhemmin Linnoituksen reaktoriydin räjähtää, Kaupunki 17 tuhoutuu ja valtava paineaalto lähestyy suurella vauhdilla junaa kohti. Kuva täyttyy sokaisevaan valoon, minkä jälkeen Gordon kuulee kirskuvan metallin äänen ja Alyxin kuiskaamassa Gordonin nimen.


title: Half-Life 2: Episode One

text:
"Episode One" päättyy cliffhanger-tyyliseen loppuratkaisuun. Pelin juonen tapahtumat jatkuvat seuraavassa lisäosassa, "ssa".
Aikaisempien "Half-Life" -pelien tavoin "Half-Life 2: Episode Onen" ääniraidan sävelsi Kelly Bailey.


title: Betacam

text: Betacam on Sonyn vuonna 1982 kehittämä videokasettijärjestelmä, joka suunnattiin pelkästään ammattimaiseen TV-tuotantokäyttöön, etenkin uutisten ulkokuvauksiin. Järjestelmän nauhurimekanismi pohjautuu osittain Betamax-järjestelmään, joka kehitettiin vuonna 1975 puhtaasti kotivideomarkkinoita varten. Näkyvin osa tästä on Betacam-videokasetti itse, joka on rakenteeltaan täsmälleen samanlainen kuin kotivideokäytössä ollut Betamax-kasetti. Myös nimien alkuosa viittaa tähän samankaltaisuuteen, jonka johdosta nämä kaksi eri järjestelmää saatetaan sekoittaa keskenään virheellisesti yhdeksi järjestelmäksi.


title: Betacam

text: Sony toi ensimmäisen version Betacam-järjestelmästään markkinoille vuonna 1982. Normaalien pöytämallisten nauhureiden lisäksi valmistettiin kotivideomarkkinoilta tuttuja kameranauhuriyhdistelmiä, jolloin erillistä kannettavaa videonauhuria kenttäkuvauksissa ei enää tarvittu. Betacam-järjestelmä käytti ainoastaan yhtä kasettikokoa, jonka tallennusaika oli enimmillään 30 minuuttia.


title: Betacam

text:
Betacam oli ensimmäinen analoginen videonauhurijärjestelmä, jossa videosignaali tallennettiin nauhalle komponenttimuodossa krominanssi- (värikkyys) ja luminanssisignaali (kirkkaus) erikseen omille videoraidoilleen. Näin videosignaalin suurtaajuinen
krominanssisignaali ei päässyt pehmentämään kuvan terävyyttä nauhoja edelleen kopioitaessa, joka oli välttämätöntä
nauhamateriaalia editoitaessa sen aikaisella tekniikalla.


title: Betacam

text: Järjestelmän editointiominaisuudet olivat huippuluokkaa. Nauhalle voitiin tallentaa aikakoodi, jonka käyttö editointiautomatiikan avulla oli erittäin tarkkaa kuvauksia leikattaessa. Betacam-nauhureissa oli sisäänrakennettu aikavirhekorjain (, TBC), jonka ansiosta videokuva oli täysin virheetön ja häiriöttömästi prosessoitavissa esimerkiksi kuvasekoitinlaitteiden läpi. Lisäksi dynaaminen raidanseuranta yhdessä aikavirhekorjaimen kanssa mahdollisti häiriöttömät hidastukset, jotka etenkin urheilutapahtumien televisioinnissa ovat hyvin olennaisia.


title: Betacam

text: Betacam-järjestelmässä käytetään 1/2 tuuman (12,7 mm) levyistä magneettinauhaa kuten Betamax-kasetissakin. Nauhanopeus on kuitenkin 10,15 cm/s, joka on yleisesti kasettiformaateilla kohtalaisen suuri (Betamax-järjestelmässä nauhanopeus on vain 1,87 cm/s ja VHS-järjestelmässä 2,34 cm/s). Järjestelmässä voitiin tallentaa äänisignaali myös digitaalisesti PCM-koodattuna analogisten ääniraitojen lisäksi. Useat nauhurimallit käyttivät myös Dolby-kohinasuodatusta analogisia ääniraitoja toistettaessa.


title: Betacam

text: Betacam-järjestelmä vielä sellaisenaan ei saavuttanut kovin suurta markkina-aluetta TV-yhtiöiden nauhurikalustossa johtuen kasettinauhan epäkäytännöllisestä tallennusajasta (30 minuuttia), suppeasta käyttökohteestaan ja kaseteissa käytetyn rautaoksidinauhan laadusta. Lisäksi videotekniikan kehittymisen myötä sen kuvanlaatu ei pärjännyt vielä siihen aikaan yleisesti käytetylle nauhaltaan leveämmälle yhden tuuman (25 mm) ja kuvaltaan laadukkaammalle C-formaatille, jonka Ampex ja Sony olivat yhdessä kehittäneet jo vuonna 1976.


title: Betacam

text: Järjestelmän varsinainen voittokulku alkoi vasta uuden muunnoksen, Betacam SP:n myötä vuonna 1986. Myös muitakin variantteja tästä formaatista kehiteltiin kuten Digital Betacam ja Betacam SX.


title: ABrowse

text: ABrowse on verkkoselain AtheOS:iin ja Syllableen. Kuten Applen tietokoneiden Safari-selain, se käyttää KHTML:ää pohjana. ABrowsen käyttöönotto ja KHTML-kääntö ovat Kurt Skauenin käsialaa.


title: ABrowse

text: KHTML:n käännösongelmien vuoksi Syllablessa, ABrowserin käyttämä KHTML-selainpohja saatetaan poistaa käytöstä ABrowserissa ja siinä saatetaan alkaa käyttää Geckoa pohjalla sen helpon käännettävyyden vuoksi.


title: Helsingin vaalipiiri

text: Helsingin vaalipiiri on yksi Suomen eduskuntavaalien kolmestatoista vaalipiiristä. Sieltä valitaan 22 eli 11 prosenttia kaikista kansanedustajista. Helsingin vaalipiiri perustettiin vuonna 1952, mitä ennen kaupungin alue kuului Uudenmaan vaalipiiriin.


title: Helsingin vaalipiiri

text: Helsingin vaalipiiri käsittää vain Helsingin kaupungin. Se on Suomen eduskuntavaalien vaalipiireistä ainoa, joka käsittää vain yhden kunnan, mutta tämän yhden kunnan suuren asukasluvun takia Helsingin vaalipiiri on Suomen vaalipiireistä se, josta valitaan toiseksi eniten kansanedustajia (eniten kansanedustajia valitaan Uudenmaan vaalipiiristä). Vuoden 2011 eduskuntavaaleissa vaalipiirissä oli 499 581 äänioikeutettua.


title: Helsingin vaalipiiri

text: Tämä on luettelo Helsingin vaalipiirin nykyisistä kansanedustajista:


title: Helsingin vaalipiiri

text: Tämä on luettelo Helsingin vaalipiirin aikaisemmista kansanedustajista:


title: Keski-Suomen vaalipiiri

text: Keski-Suomen vaalipiiri (vaaleihin 1995 Keski-Suomen läänin vaalipiiri) on Suomen eduskuntavaalien vaalipiiri, josta valitaan nykyisin kymmenen kansanedustajaa 200:sta. Keski-Suomen vaalipiiri muodostettiin vuonna 1960, jolloin myös Keski-Suomen lääni perustettiin. Tätä ennen pääosa alueesta kuului Vaasan läänin itäiseen vaalipiiriin sekä osia Hämeen läänin pohjoiseen, Mikkelin läänin ja Kuopion läänin läntiseen vaalipiiriin. Vuonna 1974 Kuhmoinen siirrettiin Hämeen läänin pohjoisesta vaalipiiristä Keski-Suomen vaalipiiriin.


title: Keski-Suomen vaalipiiri

text: Vuoteen 1970 asti vaalipiiristä valittiin 11 kansanedustajaa, sen jälkeen edustajia on valittu 10.


title: Keski-Suomen vaalipiiri

text: Vaalipiiriin kuuluvat Hankasalmi, Joutsa, Jyväskylä, Jämsä, Kannonkoski, Karstula, Keuruu, Kinnula, Kivijärvi, Konnevesi, Kuhmoinen, Kyyjärvi, Laukaa, Luhanka, Multia, Muurame, Petäjävesi, Pihtipudas, Saarijärvi, Toivakka, Uurainen, Viitasaari ja Äänekoski.


title: Keski-Suomen vaalipiiri

text: Vaalipiirin entisiä kuntia ovat Jyväskylän maalaiskunta, Jämsänkoski, Konginkangas, Korpilahti, Koskenpää, Leivonmäki, Pihlajavesi, Pylkönmäki, Sumiainen, Suolahti, Säynätsalo ja Äänekosken maalaiskunta.


title: Arthur Kukkula

text: Arthur ”Artturi” Fredrik Kukkula (7. helmikuuta 1912 Kokemäki – 25. toukokuuta 2016 Sastamala) oli suomalainen helluntaisaarnaaja. Kukkulan mukaan hän tuli uskoon 30. kesäkuuta 1935. Hän piti yksin tai osavastuuta kantaen noin 20 000 hengellistä kokousta. Hän kertoi myös että hänen kauttaan on 17 000 ihmistä saanut Pyhän Hengen kasteen ja kielilläpuhumisen lahjan. Kukkula oli Suomen helluntaiherätyksen ikäpresidentti.


title: L.A. Confidential

text: L.A. Confidential on Curtis Hansonin ohjaama rikoselokuva, joka perustuu James Ellroyn romaaniin "LA - langennut kaupunki".


title: L.A. Confidential

text: "L.A. Confidential" voitti vuonna 1998 kaksi Oscar-palkintoa: parhaan naissivuosan palkinto meni Kim Basingerille ja parhaan sovitetun käsikirjoituksen palkinto Brian Helgelandille ja Curtis Hansonille.


title: L.A. Confidential

text: Elokuva kertoo kolmesta poliisista, jotka tutkiessaan kahvilan sarjamurhaa törmäävät valehteluihin, seksiin ja murhiin. Se kertoo järjestäytyneestä rikollisuudesta, poliittisesta korruptiosta, heroiinista, pornografiasta, prostituutiosta, tabloidilehdistöstä, kauneusleikkauksista ja Hollywoodista.


title: L.A. Confidential

text: "L.A. Confidential" valittiin vuonna 2015 Yhdysvaltojen kongressin kirjaston National Film Registryyn, johon kootaan esteettisesti, historiallisesti tai kulttuurisesti merkittäviä amerikkalaiselokuvia. "The New York Timesin" kriitikot valitsivat sen vuonna 2004 yhdeksi kaikkien aikojen tuhannesta parhaasta elokuvasta maailmassa.


title: Norola

text: Norola on Mikkelin kaupunkiin kuuluva kylä, joka sijaitsee noin 7 km Mikkelistä Kuopioon päin valtatie 5:n varrella. Tien pohjoispuolella sijaitsee Tertin kartano, ja n. kahden kilometrin päässä kylästä Visulahden matkailukeskus.


title: Norola

text: Norolan alueella on ollut maa- ja verokirjojen perusteella asutusta jo ainakin vuodesta 1541 alkaen. Tuolloin sen nimi oli Vesulahden (Visulahden) pitäjän Norolan neljänneskunta.


title: Coda (albumi)

text: Coda on rockyhtye Led Zeppelinin albumi, joka julkaistiin vuonna 1982 yhtyeen jo lopetettua toimintansa.


title: Coda (albumi)

text: "Coda" sisältää vuosina 1970-1978 nauhoitettuja kappaleita, jotka eivät eri syistä olleet mahtuneet yhtyeen aikaisemmille levyille. "Coda" julkaistiin voimassa olleen levytyssopimuksen täyttämiseksi.


title: Jämtlanninpystykorva

text: Jämtlanninpystykorva on Ruotsista kotoisin oleva koirarotu. Se kuuluu FCI:n roturyhmään 5, pystykorvat ja alkukantaiset koirat. Vuonna 2004 rekisteröitiin 930 jämtlanninpystykorvaa, ja vuonna 2016 rotu oli Suomen rekisteröintitilaston kolmanneksi suosituin.


title: Jämtlanninpystykorva

text: Jämtlanninpystykorva on suurikokoinen harmaa pystykorva. Säkäkorkeus on uroksilla 57 – 65 cm ja nartuilla 52 – 60 cm. Turkin väri vaihtelee tummanharmaasta vaaleanharmaaseen. Kuonossa, poskissa ja kurkussa sekä vartalon alaosissa sillä on lisäksi kermanväriä. Jämtlanninpystykorvan turkki on kaksinkertainen. Korvat ovat teräväkärkiset ja ylöskiinnittynet. Jämtlanninpystykorva liikkuu voimakkaasti ravaten. Rotumääritelmä on tarkastettu 1953: Jämpti on suuri pystykorva, jolla pystyt, teräväkärkiset korvat sekä selän ylle kiertyvä, ei liian tiukasti kippurainen häntä. Rakenne voimakas, tiivis mutta joustava, kuiva ja ryhdikäs.


title: Jämtlanninpystykorva

text: Luonteeltaan jämtlanninpystykorva on rohkea, tarmokas ja hieman itsepäinen. Se on kuitenkin ystävällinen ja rauhallinen. Jämtlanninpystykorva yleensä pitää ihmisistä ja muista koirista, mutta poikkeuksiakin esiintyy. Metsästysvietti on erittäin voimakas.


title: Jämtlanninpystykorva

text: Jämtlanninpystykorva sopii erinomaisesti hirvenmetsästykseen, mutta sitä on käytetty myös suurpetojen sekä metsäkanalintujen metsästykseen. Jämtlanninpystykorva kuuluu ns. pysäyttäviin metsästyskoiriin. Koira etsii hirven maastosta ja antaa metsästäjälle ilmoitushaukun. Tämän jälkeen koira pitää haukulla hirven paikallaan odottaen metsästäjän saapumista. Mikäli hirvi pakenee, koira seuraa sitä ja pysäyttää sen uudestaan haukulla ilmoittaen.


title: Jämtlanninpystykorva

text: Koirien metsästysominaisuuksia arvioidaan hirvenhaukkukokeissa. Jämtlanninpystykorva voi saavuttaa tässä lajissa käyttövalion arvon.


title: Jämtlanninpystykorva

text: Nimensä mukaisesti jämtlanninpystykorva on kotoisin Jämtlandista Ruotsista. Rotu hyväksyttiin vuonna 1946. Aikaisemmin se kuului samaan rotuun harmaan norjanhirvikoiran kanssa. Suomeen ensimmäiset jämtit tulivat Ruotsin Punaisen Ristin avustuksen vetokoirina sotien aikaan. Kuten harmaanorjanhirvikoira, on jämtlanninpystykorvakin lähtöisin ikivanhoista skandinaavisista pystykorvista, ja se oli eräs tyyppimuunnos monien pystykorvien joukossa, kun yhtenäistä Skandinavian hirvikoirarotua ryhdyttiin luomaan. Yhden koiratyypin valinnan jälkeen muiden tyyppien kasvatus jäi vähäiseksi, ja ne rupesivat vähitellen häviämään. Kuitenkin Härjedalenissa ja Jämtlandissa suosittiin jatkuvasti hyväksi käyttökoiraksi tunnettua, vanhan taalainmaankoiran tyyppistä suurta ja voimakasrakenteista pystykorvaa. Kun tyyppi epävirallisuudestaan huolimatta pysyi sitkeästi suosiossa, ryhdyttiin toimintaan sen saamiseksi vahvistetuksi omaksi rodukseen. Monien vaiheiden jälkeen se onnistui. Jämtlanninpystykorva on yksi Suomen suosituimmista koiraroduista.


title: Jämtlanninpystykorva

text: Jämtlanninpystykorvilla esiintyy jonkin verran lonkkaniveldysplasiaa. Rotu kuuluu PEVISAan, ja toisesta pentueesta lähtien vanhemmilta vaaditaan lonkkakuvaustulos. Lonkkavikojen lisäksi esiintyy jonkin verran polvivikoja, kuten myös toispuolista syntymäsokeutta.


title: Lonkkaniveldysplasia

text: Lonkkaniveldysplasia (HD eli "hip dysplasia") on lonkkanivelen kehityshäiriö, jossa lonkkamalja ja reisiluun pää eivät sovi täydellisesti yhteen. Jo lievästi sairaissa ja löysissä lonkkanivelissä voi esiintyä kulumista, mikä voi johtaa nivelrikon syntyyn.


title: Lonkkaniveldysplasia

text: Lonkkaniveldysplasia on kvantitatiivinen ominaisuus, johon vaikuttaa suuri joukko geenejä sekä erilaiset ympäristötekijät.


title: Lonkkaniveldysplasia

text: Koiran lonkkanivelen dysplasia (HD) on useamman geenin yhteisvaikutuksesta periytyvä sairaus, jota esiintyy erityisesti kookkailla koiraroduilla. Vaikea-asteinen lonkkaniveldysplasia voi aiheuttaa voimakasta kroonista kipua ja vaikeuttaa koiran liikkumista merkittävästi erityisesti koiran ikääntyessä. Perintötekijöiden lisäksi lonkkaniveldysplasian kehittymiseen vaikuttavat myös koiran kasvuolosuhteet, ruokinta, liikunta ja kasvunopeus. Lonkkaniveldysplasia on yksi yleisimmistä ja tutkituimmista koiran perinnöllisistä sairauksista.


title: Lonkkaniveldysplasia

text: Samanaikaisesti lonkkamaljan ja reisiluun muodon kanssa voidaan tarkastella myös reisiluun pään ja lonkkamaljan epäsopivuudesta johtuvaa nivelrikkoa. Epäsopiva reisiluu saattaa hangata lonkkamaljan rustopinnan rikki, ja seurauksena on kivulias nivelrikko, joka saattaa pahoissa tapauksissa näkyä jäykkyytenä ja ontumisena. Nivelrikko kehittyy usein hitaasti, ja koiran lonkkien terveydentilaa ei voida arvioida luotettavasti ilman röntgenkuvausta. Pahimmillaan vaikea lonkkaniveldysplasia on erittäin kivulias ja siitä kärsivä koira joudutaan lopettamaan.


title: Lonkkaniveldysplasia

text: Lonkkaniveldysplasian oireet tulevat esiin vasta pennun kasvaessa. Luovutusikäisestä pennusta ei voi varmuudella sanoa, tuleeko siitä terve aikuinen. Ensimmäiset oireet saattavat tulla esiin jo noin 5 kuukauden iässä, jolloin koiran ylösnousu ja liikkeelle lähtö voivat olla jäykkää. Muita oireita ovat haluttomuus liikkua, takaraajojen rajoittuneet liikeradat ja epänormaalit liikkeet. Lonkkanivelet voivat myös naksua, kun reisiluun pää tulee pois lonkkamaljasta ja naksahtaa takaisin.


title: Lonkkaniveldysplasia

text: Lonkkaniveldysplasia alkoi yleistyä tietyissä koiraroduissa 1980-luvulla samoihin aikoihin, kun kasvattajat alkoivat suosia takapäästään matalia koiratyyppejä. Todennäköisin syy onkin ilmeisesti asiantuntematon jalostaminen.


title: Lonkkaniveldysplasia

text: Lonkkaniveldysplasiaa torjutaan ottamalla siitoskoirien lonkkanivelistä röntgenkuvat, joista tietyllä tavalla mitataan lonkkamaljan syvyys ja arvioidaan muitakin kehityshäiriöitä. Euroopassa on käytössä Fédération Cynologique Internationalen antamat lonkkakuvien arvosteluohjeet, ja tulosten tulisi olla keskenään vertailukelpoisia. FCI suosittelee lonkkaniveldysplasian seurantaan viisiasteista luokittelua A-E, jossa asteet A ja B merkitsevät terveitä lonkkaniveliä, C-aste lieviä lonkkanivelen muutoksia ja D- ja E-asteet merkittävämpiä muutoksia, joiden voi odottaa aiheuttavan koiralle kipuja ja ontumista.


title: Lonkkaniveldysplasia

text: Indeksijalostuksessa huomioidaan muun muassa yksilön lähisukulaisten lonkkadysplasia tulokset ja pyritään poissulkemaan ympäristön vaikutukset, sillä ne eivät periydy. Suomalaisessa BLUP-indeksijalostuksessa koiran indeksiin vaikuttaa muun muassa koiran sukupuoli, ikä tutkimushetkellä, syntymävuosi, röntgenlausunnon antaja, koiran kasvattaja sekä pentue, johon koira kuuluu. Suomen Kennelliitto seuraa ja kirjaa lonkkakuvausten tuloksia ja muita perinnölliseksi katsottuja sairauksia ja vikoja. Suomessa monella rodulla on voimassa PEVISA-ohjelma (perinnöllisten vikojen ja sairauksien vastustamisohjelma), johon lonkkakuvaus kuuluu pakollisena tutkimuksena jalostukseen käytetyille koirille. Rotukohtaisesti on asetettu rajoja, millaisia koiria saadaan käyttää siitokseen ja miten niiden pennut voidaan rekisteröidä.


title: Lonkkaniveldysplasia

text: Dysplasia-aste voidaan määritellä lonkkakuvista. Kuvausta varten eläinlääkäri rauhoittaa koiran. Koira asetetaan selälleen, ja koiran takaraajoja vedetään taaksepäin, ja samalla koiran polvet käännetään ylöspäin. Röntgenkuvassa näkyy koiran lantio ja osa selkärangasta sekä reisiluista. Röntgenkuvia tarkastellaan FCI:n hyväksymällä kirjainasteikolla, joka kuvaa reisiluun pään ja lonkkamaljan yhteensopivuutta. Asteikolla A tarkoittaa normaaleja lonkkaniveliä, B lähes normaaleja, C lievää dysplasiaa, D kohtalaisia muutoksia ja E vaikeaa dysplasiaa. Lonkkanivelten arvioinnissa yleisarvosana määräytyy suoraan huonomman lonkan arvosanan mukaan.


title: Lonkkaniveldysplasia

text: Lonkkaniveldysplasian hoito on useimmissa tapauksissa vain kivunpoistoa eri menetelmin. Hoidossa käytetään kipulääkkeitä, akupunktiota ja fysioterapian muotoja. Lonkkavikaisen koiran elämänlaatua voidaan parantaa huolehtimalla oikeanlaisesta ruokinnasta ja liikunnasta. Ylipaino varsinkin koiran kasvuiässä rasittaa koiran niveliä ja altistaa koiran dysplasialle ja nivelrikon kehittymiselle. Oikeanlaatuinen ravinto edesauttaa pentuaikana luuston normaalia kasvua: ruuan tulee sisältää oikeassa suhteessa kalsiumia ja fosforia. Oireita voidaan vähentää tai jopa estää pitämällä koiran lihaskunto hyvänä. Jos lonkkavika kehittyy vaikeaksi, täytyy turvautua leikkaushoitoon. Eläinlääkäri voi yrittää kirurgisesti muokata olemassa olevaa lonkkamaljaa ja reisiluun päätä paremmin sopivaksi tai asentaa lonkkaproteesin.


title: Englantilainen potilas

text: Englantilainen potilas () on Anthony Minghellan ohjaama yhdeksän Oscar-palkintoa voittanut romanttinen draamaelokuva, joka sai ensi-iltansa vuonna 1996. Elokuva pohjautuu Michael Ondaatjen samannimiseen romaaniin.


title: Englantilainen potilas

text: Elokuva on saanut useita elokuvapalkintoja. Se on saanut parhaan elokuvan Oscar-palkinnon, Baftan ja Golden Globen. Oscar-gaalassa se sai yhteensä yhdeksän palkintoa, muun muassa parhaan naissivuosan palkinnon sai Juliette Binoche ja parhaan ohjauksen palkinnon Anthony Minghella.


title: Englantilainen potilas

text:
British Film Instituten valitsemat asiantuntijat äänestivät "Englantilaisen potilaan" vuonna 1999 kaikkien aikojen sadan parhaan brittielokuvan listalle.
"The New York Timesin" kriitikot valitsivat sen vuonna 2004 yhdeksi kaikkien aikojen tuhannesta parhaasta elokuvasta maailmassa.


title: Englantilainen potilas

text: Elokuvan tapahtumat sijoittuvat toiseen maailmansotaan. Ranskalais-kanadalainen sairaanhoitaja Hana (Juliette Binoche) hoitaa hylätyssä italialaisessa luostarissa vakavasti palanutta miestä, joka tunnetaan aluksi vain ”englantilaisena potilaana”. Potilas ei halua paljastaa tietojaan muille, mutta katsojille hänen menneisyydestään kerrotaan takaumien avulla. Niistä paljastuu vähitellen, että potilas on tosiasiassa unkarilainen arkeologi, kreivi László de Almásy (Ralph Fiennes), joka vuosia sitten matkusti Afrikkaan tekemään karttaa Saharasta. Afrikassa ollessaan Lászlólla oli suhde naimisissa olevaan naiseen, Katharine Cliftoniin (Kristin Scott Thomas), mikä lopulta johti hänen nykyiseen tilaansa. Potilaan muistin palatessa yhä enemmän kanadalainen tiedusteluvakooja David Caravaggio (Willem Dafoe) saapuu luostariin. Caravaggio menetti molemmat peukalonsa erään saksalaisupseerin kuulustelussa, ja lopulta hän paljastaa, että potilas on osaltaan syyllinen siihen, että Caravaggio joutui saksalaisten kiduttamaksi.


title: Englantilainen potilas

text: Potilaan tarinan lisäksi elokuva kertoo myös Hanan ja Britannian armeijassa toimivan intialaisen sikhipioneerin Kipin (Naveen Andrews) rakkaustarinan. Aikaisempien kokemuksiensa vuoksi Hana uskoo, että jokainen hänen lähelleen tuleva todennäköisesti kuolee pian, eikä tilannetta paranna se, että Kip on pomminpurkaja. Heidän romanssinsa onkin tästä syystä vuoksi hyvin jännitteinen.


title: Englantilainen potilas

text: Elokuvan tapahtumat sijoittuvat sekä toiseen maailmansotaan että vuosiin ennen sodan syttymistä, ja elokuva on tarina rakkaudesta, kohtalosta, väärinkäsityksistä ja paranemisesta. Koska elokuva koostuu suurilta osin takaumista, sen tapahtumat aukeavat parhaiten, kun elokuva jaetaan kahteen erilliseen, kronologisesti kerrottuun juoneen.


title: Englantilainen potilas

text: Ensimmäinen juoni sijoittuu 1930-luvun loppuun. Unkarilainen kreivi László de Almásy on Egyptiin ja Libyaan lähteneen kuninkaallisen maantiedeseuran arkeologisen tutkimusretkikunnan toinen johtaja. Almásy ja hänen englantilainen kumppaninsa Madox (Julian Wadham) ovat työhänsä keskittyviä tieteilijöitä, jotka eivät ymmärrä juuri mitään Euroopan ja Pohjois-Afrikan kieppuvista poliittisista suhteista. Heidän retkikuntansa yhteishenkeä ja rahatilannetta kohentaa piakkoin brittiläinen pariskunta, Geoffrey (Colin Firth) ja Katharine Clifton. He liittyvät mukaan tutkimusretkelle. Upea ja hienostunut Katharine tekee Almásyyn suuren vaikutuksen. Koska Geoffrey joutuu olemaan paljon poissa retkikunnasta hoitamassa välillä muita asioita, Almásyn ja Katharinen välillee syntyy pian intohimoinen suhde.


title: Englantilainen potilas

text: Hiukan ennen toisen maailmansodan syttymistä retkikunta tekee suuren arkeologisen löydön: Almásy löytää Saharasta muinaisen luolan, joka on koristeltu esihistoriallisilla ”uivilla hahmoilla”. Samaan aikaan myös Katharinen ja Almásyn suhde saavuttaa aistillisen lakipisteensä ja vaikuttaa sitten taantuvan. Katharine tuntee suuria tunnontuskia uskottomuudestaan, kun taas Almásyä alkaa vaivata mustasukkaisuus sekä tasapainottomuus, joka tulee kalvamaan häntä vielä myöhemminkin.


title: Englantilainen potilas

text: Syksy 1939 ja sitä seurannut sodanjulistus pysäyttävät Almásyn löytämän luolan tutkimukset. Sen seurauksena Madox ja Almásy päättävät lähteä eri suuntiin. Sillä välin Geoffrey on saanut selville Almásyn ja Katharinen suhteen ja kostaa parille äkkiä ja dramaattisesti: hän rysäyttää lentokoneensa Almásyn hylättyyn leiriin Katharinen ollessa koneen kyydissä. Geoffrey itse kuolee heti, Katharine loukkaantuu vakavasti ja Almásy puolestaan välttää törmäyksen vain nipin napin. Almásy onnistuu viemään Katharinen suojaan uivien hahmojen koristamaan luolaan. Hän antaa Katharinelle vettä, taskulampun ja tulta ja jättää tämän yksin hakeakseen apua kolmen päivän kävelymatkan päässä olevasta Kairosta. Mieliala brittien hallitsemassa Egyptissä on vaihtunut, eikä pökerryksissä oleva ja nestevajauksesta kärsivä Almásy, jolla on lisäksi ei-englantilainen nimi, pysty kertomaan viranomaisille ymmärrettävästi lento-onnettomuudesta ja Katharinen hädästä. Sen sijaan hän menettää malttinsa kuulustelun aikana, ja siksi hänet heitetään vankilaan. Kun Almásy viimein pääsee pakoon ja palaa luolaan (saksalaisten avulla), Katharine on jo ehtinyt kuolla. Vaikka Almásy itse on vielä fyysesti hengissä, myös hän kuolee henkisesti Katharinen myötä.


title: Englantilainen potilas

text: Elokuvan toinen juoni sijoittuu Italiaan ja toisen maailmansodan viimeisiin kuukausiin. Almásy on nyt invalidi, sillä hän on palanut pahasti toisessa lento-onnettomuudessa pian Katharinen kuoleman jälkeen. Almásy on täysin riippuvainen morfiinista ja ranskalais-kanadalaisen sairaanhoitajansa Hanan hoivasta. Hana on jäänyt jälkeen omasta lääkintäyksiköstään ja perustanut väliaikaisen hoitopaikan pommien vaurioittamaan mutta kauniiseen italialaiseen huvilaan voidakseen hoitaa Almásyä.


title: Englantilainen potilas

text: Huvilasta tulee lopulta myös elokuvan muiden juonten palasten keskiö. Osa näistä juonen palasista on uusia, ja osa liittyy aiempiin tapahtumiin Pohjois-Afrikassa. Jokainen niistä kuitenkin liittyy tavalla tai toisella rakkauteen, mahdollisuuksiin ja itse sotaan. Hana on joutunut kokemaan sulhasensa ja ystävänsä kuoleman sodan aikana Italiassa käydyissä taisteluissa. Katsojat jäävät pohtimaan, muuttaako Hanan suhde brittiläis-intialaisen luutnantin kanssa vihdoin hänen epäonnisen rakkauselämänsä parempaan suuntaan. Huvilaan tullut vierailija Caravaggio etsii epämuodostunutta Almásyä, jolla hän uskoo olleen osuutta hänen Egyptissä ja Libyassa kohtaamiinsa onnettomuuksiin. Caravaggio näet törmäsi sattumalta Geoffreyn murskaantuneen lentokoneen jäännöksiin vuosien 1940 ja 1942 paikkeilla. Hän menetti molemmat peukalonsa natsien kammottavassa kuulustelussa ja on siitä lähtien jahdannut ja tappanut niitä, joiden hän uskoo olleen vastuussa kohtalostaan. Caravaggio uskoo Almásyn olleen osa aavikolla toimivaa vakooja- ja salajuoniverkostoa ja kertoo tälle Madoxin tekemästä itsemurhasta. Hän olettaa Almásyn tappaneen Cliftonit. Vasta kun Almásy on kertonut kaiken Cliftoneiden lento-onnettomuudesta ja yrityksistään pelastaa Katharine saksalaisten avustuksella, Caravaggio ymmärtää totuuden ja antaa Almásylle anteeksi.


title: Englantilainen potilas

text: Myös Hana tekee oman sovintonsa elokuvan lopussa. Kun Kip selviää miltei varmasta kuolemasta sodan viimeisenä päivänä, Hanan toivo rakkauteen elpyy jälleen. Almásy pyytää Hanaa antamaan hänelle yliannostuksen morfiinia, mihin tämä suostuu.


title: Englantilainen potilas

text: Ehdokkaana:


title: Elissa Aalto

text: Elsa Kaisa ”Elissa” Aalto (o.s. Mäkiniemi; 22. marraskuuta 1922 Kemi – 12. huhtikuuta 1994 Helsinki) oli suomalainen arkkitehti. Hänen isänsä oli jääkärieversti August Mäkiniemi ja puolisonsa vuodesta 1952 arkkitehti Alvar Aalto.


title: Elissa Aalto

text: Elissa Mäkiniemi kirjoitti ylioppilaaksi Rovaniemen yhteiskoulusta vuonna 1941 ja aloitti seuraavana vuonna opinnot Teknillisessä korkeakoulussa. Pian valmistumisensa jälkeen vuonna 1949 Elissa Mäkiniemi aloitti työt Alvar Aallon toimistossa ja toimi suunnitteluavustajana muun muassa Säynätsalon kunnantalon, Jyväskylän yliopistorakennusten sekä Tanskassa sijaitsevan Ålborgin taidemuseossa.


title: Veikko Malmio

text: Bruno Veikko Malmio (22. kesäkuuta 1918 Noormarkku – 23. toukokuuta 2000 Helsinki) oli suomalainen arkkitehti. Hänen päätyönään pidetään 1975 valmistunutta Hanasaaren kulttuurikeskusta Espoossa.


title: Veikko Malmio

text: Veikko Malmion puoliso vuodesta 1943 oli oopperalaulaja ja laulupedagogi Liisa Linko-Malmio.


title: 1. FSV Mainz 05

text: 1. FSV Mainz 05 on saksalainen vuonna 1905 perustettu jalkapalloseura Mainzin kaupungista Rheinland-Pfalzin osavaltiosta. Joukkue pelaa Saksan pääsarjassa Bundesliigassa.


title: 1. FSV Mainz 05

text: Joukkuetta oli yritetty perustaa jo 1903, mutta vasta 16. maaliskuuta 1905 seura näki päivänvalon nimellä "1. Mainzer Fußballclub "Hassia" 1905". Vuonna 1912 joukkue valitsi uudeksi nimekseen "1. Mainzer Fußballverein 05" yhdistyttyään "FC Hermannia 07":n kanssa. Ensimmäisen maailmansodan koettelemusten myötä myös "Sportverein 08" liittyi mukaan 1919, ja seura sai kutakuinkin nykyisen nimensä, "1. Mainzer Fußball- und Sportverein 05".


title: 1. FSV Mainz 05

text: Joukkue pelasi vuosikaudet alemmissa sarjoissa, ja suurin menestys oli lähinnä huippujoukkueiden voittaminen cup- ja ystävyysotteluissa. Vuonna 1953 Mainz voitti hallitsevan Saksan-mestarin Kaiserslauternin maalein 5–2 joukkueen siihenastisen ennätysyleisön edessä, ja kaksi vuotta myöhemmin seuran 50-vuotisjuhlien kunniaksi pelatussa ottelussa tuli voitto Englannin cup-voittaja Manchester Citystä maalein 2–1. Varsinaista kilpailumenestystä joukkue saavutti vasta 1982 voittaessaan Saksan amatöörimestaruuden.


title: 1. FSV Mainz 05

text: Ammattilaissarjoihin joukkue siirtyi vuonna 1988 voittamalla paikallisen amatöörisarjansa ja ansaitsemalla siten paikan 2. Bundesliigaan. Ensimmäinen yritys jäi yhden kauden mittaiseksi mutta vuonna 1990 joukkue kykeni lopulliseen nousuun. Kakkosliigassa joukkue oli vuosikymmenen verran tasaisesti keskikastissa mutta vältti kaudella 2000–2001 vain niukasti putoamisen. Seuraavalla kaudella joukkue jäi vain pisteen noususta Bundesliigaan. Kaudella 2002–2003 nousuun pystyi maalieron turvin paikalliskilpailijana pidetty Eintracht Frankfurt.


title: 1. FSV Mainz 05

text: Nousu korkeimmalle sarjatasolle onnistui viimein keväällä 2004 maalieron ratkaistessa. Bundesliigassa sijoittuminen keskikastiin (11. sija) ja UEFA-cup-paikka oli monille melkoinen yllätys. Seuraavalla kaudella joukkue onnistui huonosta alusta huolimatta nousemaan pois putoamisvaarasta sijoittuen jälleen 11:nneksi ja pudotti UEFA-cupissa Armenian ja Islannin cup-voittajat, MIKA Ashtarakin ja ÍB Keflavikin, kunnes Espanjan suurseuroihin lukeutuva Sevilla osoittautui toisessa osaottelussa Frankfurtissa liian kovaksi vastukseksi (ensimmäinen osaottelu Sevillassa oli päättynyt maalittomaan tasapeliin). Kaudelle 2006–2007 joukkue menetti suurempiin seuroihin lähes kaikki edellisen kauden avainpelaajansa saaden tilalle lähinnä vain alasarjapelaajia. Viimeistelyharjoituksena kautta varten toimineen ystävyysottelun englantilaista Liverpoolia vastaan Mainz voitti kuitenkin 5–0. Joukkue myös vahvistui talvitauolla, kun egyptiläishyökkääjä Mohamed Zidan, joka oli lainalla Mainzissa myös kaudella 2005–2006, ostettiin 3,6 miljoonan euron kauppasummalla. Hän teki Mainzille 15 Bundesliiga-ottelussa 13 maalia, mutta kausi päättyi lopulta kuitenkin putoamiseen.


title: 1. FSV Mainz 05

text: Kaudet 2007–2008 ja 2008–2009 Mainz pelasi 2. Bundesliigassa sijoittuen ensin neljänneksi ja keväällä 2009 toiseksi, mikä merkitsi paluuta 1. Bundesliigaan. Kaudella 2009–2010 joukkue sijoittui yhdeksänneksi ja kaudella 2010–2011 historiansa parhaaseen sijoitukseen viidenneksi.


title: 1. FSV Mainz 05

text:
Kaudelle 2011–2012 seura sai käyttöönsä uuden 34 034-paikkaisen stadionin Coface Arenan."Päivitetty 1. syyskuuta 2017"
2001–2008 Jürgen Klopp
2008–2009 Jørn Andersen
2009–2014 Thomas Tuchel
2014–2015 Kasper Hjulmand


title: Nasjonal Samling

text: Nasjonal Samling (kirjaimellisesti "kansallinen kokoomus" tai "kansallinen yhdistyminen") oli Norjassa vuonna 1933 perustettu kansallismielinen ja kristilliskonservatiivinen puolue, joka myöhemmin suuntautui kansallissosialismiin ja tuli tunnetuksi saksalaismiehityksen alaisen Norjan pääpuolueena.


title: Nasjonal Samling

text:
Puolueen perustivat 17. toukokuuta vuonna 1933 Vidkun Quisling ja Johan Bernhardt Hjort. Puolueen kannatus oli vankinta Telemarkin seudulla ja Oslon ympäristössä. Puolueen kannattajien joukkoon lukeutuivat muun muassa monet poliisit ja vauraahkot maanviljelijät. Puolue ei kuitenkaan koskaan saavuttanut suurta parlamentaarista kannatusta.
1930-luvulla puolue teki yhteistyötä Norjan talonpoikaispuolueen kanssa muun muassa maatilojen takavarikoimista vastaan. Vuoden 1935 aikana puolue radikalisoitui voimakkaasti alkaen sympatisoida kansallissosialismia. Tällöin puolueen alkuperäinen kristillinen ja kansallismielinen linja muuttui. Saksaa ja Italiaa tukeva puolue vaikutti voimakkaasti kansallisromanttisen ajattelun ja antikommunismin leviämiseen. Nasjonal samling ei koskaan saanut vaaleissa 2,5 prosenttia suurempaa ääniosuutta, mutta oli kuitenkin ennen toista maailmansotaa nopeimmin kasvava norjalainen puolue. Sodan päättyessä siinä oli 45 000 jäsentä, joista tunnetumpiin lukeutuivat entinen pääministeri Jens Hundseid, oopperalaulaja, sisäministeri Albert Viljam Hagelin ja poliisiministeri Jonas Lie. Kirjailija Knut Hamsun kannatti puoluetta, mutta ei liittynyt sen jäseneksi.


title: Nasjonal Samling

text: Puolueen puheenjohtaja Vidkun Quisling johti Norjan hallitusta saksalaismiehityksen aikana. Sodan jälkeen Quisling tuomittiin kuolemaan maanpetoksesta, ammuttiin ja puolue lakkautettiin.


title: Vesa-Matti Saarakkala

text: Vesa-Matti Saarakkala (s. 24. maaliskuuta 1984 Kurikka) on sinisten poliitikko, joka on ollut kansanedustaja Vaasan vaalipiiristä vuodesta 2011 ja Kurikan kaupunginvaltuutettu vuodesta 2005.


title: Vesa-Matti Saarakkala

text: Saarakkala kirjoitti ylioppilaaksi Kurikan lukiosta vuonna 2003. Hän opiskeli Jyväskylän yliopistossa vuosina 2004–2010 ja valmistui yhteiskuntatieteiden kandidaatiksi vuonna 2009 pääaineenaan valtio-oppi.


title: Vesa-Matti Saarakkala

text: Vuodesta 2000 Saarakkala on ollut perussuomalaisten jäsen. Hänet valittiin Kurikan kaupunginvaltuustoon vuoden 2004 kunnallisvaaleissa ja vuodesta 2005 hän on ollut kaupunginvaltuuston perussuomalaisten ryhmän puheenjohtaja. Hän on ollut kaupunginhallituksen sekä Etelä-Pohjanmaan maakuntahallituksen jäsen vuodesta 2013. Lokakuussa 2016 Saarakkala ilmoitti, ettei aio asettua ehdolle vuoden 2017 kuntavaaleissa. Syyksi hän kertoi aikapulan.


title: Vesa-Matti Saarakkala

text: Vuosina 2003–2010 Saarakkala oli Perussuomalaisten Nuorten puheenjohtaja. Hän toimi puolueensa ensimmäisenä varapuheenjohtajana vuosina 2005–2007 ja kolmantena varapuheenjohtajana vuosina 2009–2011. Vuoden 2007 eduskuntavaaleissa Saarakkala jäi varasijalle. Hän oli ehdolla myös vuoden 2009 europarlamenttivaaleissa.